
BEIRNIAD 


TWM OR NANT 


BARDD YR INTERLIWD GYMREIG 
1739-1810 | 


Bae yr Interliwd i ddosbarth y Chwaraegerddi. Ychydig 

o oleuni a geir ar ddatblygiad y chwaraegerddi yn y canrif- 
oedd cyntaf o’r Cyfnod Cristionogol. Ac ym Mhrydain credir na 
cheid mohonynt hyd wedi’r gorchfygiad gan y Normaniaid.1 Yn 
y gwledydd y ceid hwy yn gynharach, tybir mai dyma’r cwrs a 
ddilynwyd ganddynt yn eu datblygiad. I ddechreu ceid Theatre 
y Rhufeiniaid a cheid math o ddrama ynddi, ond bu hon farw gan 
mor lygredig oedd, dygodd hadau ei dinistr oddimewn iddi ei hun, 
ac yn y diwedd aeth yn beth amhosibl.2 Wedi’r Theatre cafwyd 
gwahanol ffurfiau ar chwaraeon y Folk, megis Chwaraeon Dechreu’r 
Gaeaf, Chwaraeon Mai, The Sword Dance, The Mummer’s Play, etc. 
Y cam nesaf oedd i’r eglwys gymryd y chwaraeon hyn o dan ei 
nawdd a rhoddi gwedd grefyddol arnynt—y Liturgical Plays neu’r 
Ddrama Grefyddol. Yr oedd dau ddosbarth o’r rhai hyn, y Mys- 
teries, y rhai a osodai allan yn ffurf drama rai o’r prif hanesiona 
digwyddiadau a gofnodir yn yr Ysgrythyrau, gyda chyfeiriad 

1 “ Before the Norman Conquest we have no reason to suppose that dramatic repres- 
entations were known in England.”—A. W. Pollard, English Miracle Plays, Introduc- 
tion xViii. 

2 “Under the Roman Empire the drama died a natural death, not because the church 


condemned it, but by a lust for sheer obscenity which made true dramatic writing 
impossible.” —A. W. Pollard, English Miracle Plays, Introduction i. ; 


3 E. K. Chambers, The Mediaeval Stage, vol. ii., pp. 1-67. 
Cyf. Vil. Rhif 1. GWaANWYN 1917. I 

Pa fodd y mae cyfrif am Twm o’r Nant yr interliwdiwr ? Gellir 
nodi rhyw bethau a gyfrif iraddau am ei safle fel interliwdiwr. Yr 
oedd amser ei ymddangosiad, cymeriad y bobl y darparai ar eu 
cyfer, a’u hamgylchiadau yn fanteisiol iddo wneuthur argraff arnynt. 
Teimlodd fin y gorthrwm oedd mor nodweddiadol 07 gyfnod ; aeth 
y cleddyf i’w enaid ef ei hun, cafodd ddefnydd ei interliwdiau yn 

yr hyn yr aeth drwyddo, yn yr hyn a ddioddefodd. Canu ei brofiad | 
a wnaeth, ond yr oedd y profiad hwnnw yr un a phrofiad toreth ei 
genedl, ac oherwydd hyn ni ellir dwyn yn ei erbyn ef y cyhuddiad - 
a ddygir yn erbyn gwedd ar farddoniaeth Goronwy Owen. Yr 
oedd tuedd ormodol ynddo ef i’w ddwyn ei hunan i’w farddoniaeth ; — 
mae gormod o liw helbulon ac anhawsterau personol ar ei gynyrch- 
ion ; yn hyn ymdebyga i Christina Rossetti. Diffyg yw hyn mewn — 
barddoniaeth. Y cyffredinol ac nid y neilltuol ydyw tiriogaeth 
barddoniaeth. Ond nid yw un o’r pethau yna, na’r cwhl gyda’i 
gilydd, yn esbonio Twm o’r Nant ; mwy nag y mae cyfnod Shakes- ! 
peare, ei gydoeswyr, y ffynonellau y bu yn tynnu ohonynt, etc., : 
yn cyfrif am Shakespeare.t_ Rhaid rhoddi lle i athrylith Twm, ac : 
ni ellir cyfrif yn awn am athrylith,—mae rhyw elfen anesboniadwy — 
ac anolrheiniadwy mewn athrylith bob amser. Yr oedd ei fywyd | 


i 


wedi bod yn fywyd crwydrol bron ar ei hyd, cafodd drwy | 
hyn fantais i sylwi ar yr arferion a ffynnai yng ngwahanol rannau 
Cymru, yn neilltuol yng ngogledd-ddwyrain Cymru, ac ar y gororau, — 
Naturiol hefyd ydyw credu iddo glywed llawer am chwaraegerddi 
Caer a York, amhosibl ydyw meddwl yn wahanol pan gofier y 
perflormid y chwaraegerddi hyn yn ystod y ganrif a flaenorai yr | 
un yr oedd ef yn byw ynddi,? acy byddai yntau ar gyfnod yn ei hanes 

yn mynd ac yn dyfod yn barhausiGaer. Bui’r rhaihyn, a dywedyd — 
y lleiaf, awgrymu iddo destynau rhai o’i interliwdiau: Cain ac Abel, - 


Gwahangluyf Naaman, Facob ac Esau. Mae yn bosibl ei fod ef : 


1 Ni fwriedir i’r cyfeiriad at Shakespeare fod yn unrhyw ategiad o gwbl i’r syniad ffl, 
disail a barodd irywrai alw Twm o’r Nant yn Shakespeare y Cymry. Iamcanarall yn gwbl 
y gwneir y cyfeiriad. 

2“ There are the plays of York and Chester crafts. The manuscript of the former 
dates from the middle of the fifteenth Century ; those of the latter from the end of the 
sixteenth, and beginning of the seventeenth.”—E, K. Chambers, The Mediaeval Stage, 
vol. ui, p. 124. 7. A. Symonds, Shakespeare's Predecessors, pp- 82-83. 


TWM OR NANT 5 


yn ddyledus i’r Chester Plays a’r York Plays am barodrwydd ei 
gymeriadau i glebar, i wag siarad ymlaen gan anghofio’r prif bwynt. 
O’r hyn lleiaf fe geir y llinell hon yn y chwaraegerddi y cyfeiriwyd 
atynt, ac fe’i ceir yn interliwdiau Twm o’r Nant. Ynddo ei hunan 
i raddau mawr y cafodd Twm o’r Nant ei interliwd o ran el mater 
a’r flurf a roddodd arni. Mae’r feirniadaeth a ganlyn a wnaed yn 
ddiweddar ar Dwm o’r Nant yn cynnwys calon y gwir, “ There is 
no need to go to mediaeval morality to get the gauge of Dwm o’r 
Nant. He was the Welsh Drama.” Mewn ysgrif arall ar Dwm 
o'r Nant gofynna’r un beirniad—gyda thipyn o anghysondeb, ni 
gredwn, am linach Twm fel dramayddwr—“ his dramatic pedigree 
fully made out ”—dyna ei frawddeg ef. Mewn llawer o amgylch- 
jadau gellir rhoddi’r llinach,—y dolennau yn y gadwyn fu’n dylan- 
wadu, a byddai’r hen ysgrifenwyr yn hoff iawn o ddilyn y cynllun 
hwn; wrth sdn am gysylltiad Alcuin ag Abelard ynglYn 4 
datblygiad addysg byddent yn hoff o osod allan y cysylltiad yn 
y drefn a ganlyn: Alcuinus genuit Rabanum, Rabanus autem 
genuit Lupum servatum, ac ymlaen at Roscelinus, William of 
Champeaux ac Abelard. Ni ellir gwneuthur hyn gyda Thwm o’r 
Nant fel dramayddwr. Mwy cywir fyddai dywedyd amdano, ei 
fod yn yr ystyr hon “ heb dad, heb fam, heb achau,” yn neilltuol 
felly ynglyn a’r Interliwd Gymreig. 

Y mae interliwdiau Twm o’r Nant yn werthfawr ar amryw gyirif- 
on. Ceir ynddynt ddarnau rhagorol o farddoniaeth ddiledryw—gwir 
gynnyrch yr awen. Yr oedd yr Interliwd yn ddull effeithiol o 
argraffu gwirioneddau ar feddwl y genedl, a dysgu moesau iddi, 
ac yr oedd mawr angen am y naill a’r Ilall. Mae i’r interliwdiau 
hefyd werth neilltuol fel ffynonellau hanes y cyfnod. Gollyngant 
ni i mewn i gyfrinach yr amseroedd, ceir ynddynt ddarlun rhagorol 
o rai gweddau ar fywyd Cymru yn y ddeunawfed ganrif. 

Dywedir i Dwm o’r Nant gyfansoddi amryw interliwdiau yng 
nghyfnod ei ieuenctid nad ydynt yn ei weithiau argraffedig, a diau 
y bu cyfansoddi’r rhai hyn yn ddisgyblaeth iddo er cyfansoddi 
rhai mewn cyfnod addfetach mewn bywyd. Mae saith 0’i inter- 
liwdiau wedi eu hargraftu : Tri Chryfion Byd, Pleser a Gofid, Cybydd- 
dod ac Oferedd, Y Farddoneg Fabilonaidd, Bannau y Byd neu Greg- 

lais o'r Groglofft, Y Ddau Ben Ymdrechgar, a Phedair Colofn 
Gwladwriaeth.* 

Dywed Twm o’r Nant drwy un o’i gymeriadau fod interliwdiau fel 
y piod yn meddu eu Ilinellau dua gwyn. Ac mae y sylw yn ddigon 
gwir am ei interliwdiau yntau yn neilltuol. Brith fel y piod ydynt. 
Ceir ynddynt lawer o arabedd, a natur dda. Daw llawer o humour 
Twm i’r golwg yn ei iaith yn rhoddi i un 0’i gybyddion yr enw 
Arthur, a Gwenhwyfar yn enw ’r gardotes ddiog. Y fath ergyd 
a ddyry drwy hyn i’r ysbryd rhamantaidd. Mae’r ymddiddan 
rhwng y ddau gymeriad hyn yn yr eithaf pellaf oddiwrth yr hyn 
a ellid ei ddisgwyl rhwng Arthur—y dihafal mewn cwrteisrwydd 
—a’l frenhines Gwenhwyfar.? Gwirionedd y rhoddir pwys neill- 
tuol arno y blynyddoedd hyn ydyw dibyniad y naill ran o gym- 
deithas ar rannau eraill. Dywedir fod Llafur mor hanfodol i 
Gyfalaf ac ydyw Cyfalaf i Lafur. Mae’r syniad wedi ei fynegi 
yn glir gan Dwm o’r Nant yn un 0’ interliwdiau : 


Nid allif, deallwch, un dyn 

Fyw’n gryno yma heno arno’i hun, 
Rhai’n barchus, neu drefnus iawn draw, 
Rhai’n weiniaid yslafiaid islaw,...... 
Gan hyny ’rwy’n deisy’ ar bob dyn, 
Na ymffrostied yn ei alwad ei hun, 

Ni ellir byw’n ddifyr ddiwall, 

Mewn lIlwyddiant, y naill heb y Ilall. 


Oni chlywir adlais dysgeidiaeth ddiweddar mewn geiriau fel hyn 
a’u cyffelyb a geir gan Dwm o’r Nant ?—bywyd yr un a bywyd 
cyfundeb o bobl. Y mae’r rhai hyn wedi eu bwriadu nid i fod yn 
withwyneb i’w gilydd ond yn wasanaethgar i’w gilydd; mae’r 
naill i gyflenwi diffyg y Iall. Mae dyn yn dibynnu ar y gymdeithas 
a’i cylchynna ; ac y mae cymdeithas hithau yn dibynnu ar y per- 


1 Mae Interliwd arall nad yw yn ei weithiau argraffedig erbyn hyn wedi ei darganfod— 
Trt Chydymaith Dyn. Sef Rhyfyg Natur, Anrbydedd y Byd, a Chydwybod. Ceir yn yr 
Interliwd hon helbulon y cludwr coed a aeth i balfau’r Money-lender.—The Fournal of 
ibe Welsh Bibliographical Society, Feb. 1911, pp. 57-59. 


2 Arthur.—O b’le rwan’ hefo’ch cwman ci 
Gwenhwyfar, daethoch chwi cynhyfed ?...... 
Artbur.—Wel, yr hen baunes, ar bwy ’roedd y bai? 
Oni allech chwi wneyd Ilai o ddifrad. 

sonau unigol a’i gwna i fyny.1 Ni ellir gwanhau y naill na’r Ilall 
heb niweidio’r bywyd sydd yn gyffredin iddynt.? Y ffordd fwyaf 
effeithiol i’r person unigol gyrraedd y perffeithrwydd uchaf sydd 
yn bosibl iddo ydyw drwy ei anghofio’i hunan yn ei awydd i wella 
cymdeithas o’i amgylch. Y mae’r person unigol ar ben y ffordd 
i sicrhau ei iachawdwriaeth ei hun pan fo’n barod i dreulio ac ym- 
dreulio er Iles uchaf cymdeithas.? Yr oedd y mwyafrif, o’r rhai yr 
apelid atynt gan y bardd yn ei Interliwdiau, mewn dygn dlodi 
mewn canlyniad i galedi’r amseroedd a gorthrwm y cyfoethogion, 
a dwg y bardd ar gof iddynt fod i dlodi ei fanteision; y mae’n 
foddion yn aml i ddwyn dynion i weled llaw Duw ac i gydnabod 
ei ddoethineb. Athrawiaeth iachus a geir yn y geiriau a ganlyn: 


A swm y cwbl drwbl drud, 
O boenau’r bywyd beunydd, 
Yw’n dysgu ni drwy dasg a wnaeth 
Gair odiaeth y creawdydd ; 
Beth ond tylodi a phob hynt lidioz, 
Syn galw dynion er gwel’d enwog 
Allu law yr Hollalluog ; 
Am bob doethineb a berthynant, 
Ymhob celfyddyd, hap coelfeddiant, 
Duw a ddylai gael addoliant. 


Mae Twm o’r Nant yn rhoddi Ilais i’r “ cyffredin mud,” ;_teimlai 
fod yr adeg wedi dyfod iddynt fynnu cael eu clywed. Gwna hyn 
yn neilltuol yn ei interliwd ‘“ Pedair Colofn Gwladwriaeth” ; 
gesyd yr hwsmon ochr yn ochr 4’r brenin, yr ustus, a’r esgob, ac 
aweryma fod yr hwsmon yn fwy pwysig mewn gwirionedd i gym- 
deithas na’r un o’r tri eraill. Drwy’r hwsmon y cedwir y gweddill 
with ei gilydd. 


1<¢Man depends on society. Society on Man.”—Sir Henry Jones, The Working 
Faith of the Soctal Reformer, chapters xi, xii. 


9 


2 “To speak of any progress or improvement or development of a nation or society 
or mankind except as relative to some greater worth of persons is to use words without 
meaning.”-—T. H. Green, Prolegomena to Ethics, sect. 184, pp. 210-11. 


“‘ The citizen finds his own good in the Common good.” —-T. H. Green. 

Er eu bod hwy yn ymddyrchafu, 

Bob un yn hollawl yn ei swydda’i allu ; 

Gwaith yr hwsmyn sydd ar dwyn 

Yn eu dal hwy’n fwyn ifynu........ 

Trwy’r hwsmon a’i drafael mae’u gafael nhwy i gyd. 


Mae athrawiaeth Twm o’r Nant yn arw ddigon yn aml, a’i lais 
yn anhygar, ond ymdrechu dros y da yr oedd ef drwy’r cwhl,—y 
lleisiau sydd yn gweithio ym mhlaid rhinwedd a iawn drefn yw y 
lleisiau a glywir yn ei interliwdiau. Fe gredai Twm o’r Nant yn 
Ilwyddiant terfynol y da, ac fe gredai fod rhyw gymaint o’r da 
ym mhob dyn. 


Ynom ein hunain mewn rhan hynod ; 
Mae pob pechadur gwaetha’n fyw, 
Ac elfen Duw’n ei waelod. 


Rhaid vr hwsmon, fodd bynnag, iawn ymddwyn onide derfydd 
amdano yntau. Dengys diwedd yr interliwd “ Pedair Colofn 
Gwladwriaeth”” hyn; os try’r hwsmon yn afradlon neu gybydd 
derfydd am ei ddylanwad a gwanychir ef fel un o golofnau y 
wladwriaeth. Mae moesoldeb iachus yn gorwedd o dan syniadau 
Twm o’r Nant. Mae ei enw wedi dioddef am y myn pobl aros 
gyda’r plisgyn, ac nid mynd at y cnewyllyn. 

Wedi dywedyd hyn rhydd fydd i un gyfeirio at ddiffygion amlwg 
yn elinterliwdiau fel chwaraegerddi. 

Mae cylch ei welediad yn rhy gyfyng. Cyfyng, mae’n wir, oedd 
ei fyd, a chyfyng amgyffrediad y rhai a gyferchid ganddo, ond er 
caniatau hyn gallasai yn hawdd ddwyn mwy o gymeriadau i mewn 
a buasai hynny yn ennill ymhob ystyr. Y mae tuedd yn yr in- 
terliwdiau i fyned yn ddof am fod nifer ei gymeriadau cyn lleied, 
ac am eu bod cyn debyced i’w gilydd. Er enghraifit, y mae ei holl 
gybyddion mor debyg i’w gilydd fel mai anodd peidioa thynnu’r 
casgliad mai yr un cymeriad ydynt dan enwau gwahanol. “ Ni 
wyddoch a pha ryw gorff y devant.” Ni roddwyd iddo y gallu 
i bortreaduw’r cymeriad benywaidd. Meibion yn nillad merched 
yw ei gymeriadau benywaidd. Ni allai Ben Jonson, er ei ragored 
mewn cyfeiriadau eraill, bortreadw’r cymeriad benywaidd yn ei 

bethau arbennig. Gwaith garw a fedrai Twm o’r Nant ei wneuthur 
oreu. Nid oes ganddo fawr o allui gynllunio plot. Y mae’n fynych 
yn gadael i’w gymeriadau wag siarad gormod, peth a awgrymwyd 
iddo, o bosibl, gan y Chester Plays a’r York Plays, a thrwy hyn 
collir golwg ar y nod yr amcana ato yn yrinterliwd. Y cymeriadau 
a bortreadwyd oreu ganddo ydyw, Hywel Dordyn, Sian Ddefostonol, 
Dick Nimble, a Tom Tell Truth—y diweddaf, yn ol pob tebyg, yn 
cynrychioli Twm ei hun. Wedi unwaith adnabod y cymeriadau 
hyn, nid hawdd eu hanghofio. 

Amcan da oedd i’r interliwd—ymgais ydoedd i ladd pechod 
drwy ei watwar. A bu iddi ei rhan er puro bywyd Cymru. Byr 
amser a gafodd yr interliwd i wneuthur ei gwaith. Bu diwygiad 
crefyddol y ddeunawfed ganrif yn foddion i ladd yr interliwd. 
Cyn y diwygiad nodweddid bywyd Cymru gan nwyfusrwydd, 
llonder ysbryd, ac ysgafnder. Newidiodd y diwygiad y cwbl, 
dygodd gydag ef dén o ddifrifwch, ac aed i edrych yn wgus ar bob 
peth a sawr ysgafnder arno, ac nid ennill fu hyn i gyd i’n llenydd- 
iaeth, ac i’n bywyd cenedlaethol. Parodd y cyfnewidiad hwn a 
ddaeth dros gymeriadau’r bobl iddynt ymwrthod 4’r interliwdiau, 
fel pethau yn perthyn i gyfnod y caethiwed. 

Sonnir llawer am y ddrama yng Nghymru y blynyddoedd hyn. 
Dywedir wrthym mai dyma angen mawr llenyddiaeth Gymreig 
ar hyn o bryd. Clywir lleisiau pur wahanol mewn perthynas i 
ddyfodiad y ddrama i Gymru; yn ol rhai ni wiw ei disgwyl am 
amser maith, nid ydym yn ei haeddu. “ Nid yw Cymru’n barod 
ir ddrama nac ychwaith yn eihaeddu. Nid oes ganddi mo’r dyfnder 
daear i fagu’r gwreiddiau ; nid yw’r hin wedi tecau eto, na’r gwanwyn 
wedi cerdded yn ddigon pell ir heulwen a’r tes adfywio’r hedyn 
yng nghroth y ddaear.”? Yn ol eraill, mae’r awr wedi dyfod ac y 
mae’n disgwyl am y dyn. Heb ddatgan barn ar y cwestiwn hwn 
credwn mai cam yng nghyfeiriad y ddrama fyddai i ni roddi mwy 
o sylw nag a wneir gennym i interliwdiau Twm o’r Nant, oblegid 


1 Edward Dowden, Shakespeare: His Mind and Art, p. 110. Coleridge, Lectures on 
Shakespeare, pp. 78, 94, 105, 277, 362,409. Edward Dowden, Transcripts and Studies, 
p- 341. 

2 W. J. Gruffydd, Y Beirniad, cyf.i, rhif 1, td. 52. 

ceir ynddynt Wr o athrylith yn rhyw ymbalfalu yng nghyfeiriad y 
ddrama Gymreig, ac yn dangos y ffordd i eraill i'w ddilyn. Dyma 
fel y sieryd Golygydd diweddaf Twm o’r Nant amdano fel dramaydd- 
wr. “Fel dramayddwr y mae’n fwy nag yw’r Wyddfa yn Eryri, 
saif yn llenyddiaeth Cymru heb neb yn agos iddo....... Yr esboniad 
ar ei ddylanwad yw ei allu i siarad fel ysbryd goreu ei oes,—yn 
synhwyrol, ac ar yr un pryd yn llawn dychymyg, yn hynaws, ac 
eto heb arbed y drwg. Ni fu sant na phechadur yn hanes Cymru 
eto heb deimlo fod Twm o’r Nant wedi dweyd y gwir. Mae Inter- 
liwdiau Twm o’r Nant yn naturiolach a pherffeithiach darlun o 
fywyd y ddeunawfed ganrif na dim arall a feddwn.”! Dylanwadodd 
Twm o’r Nant ar lenyddiaeth Cymru, rhoddodd nodyn newydd 
ynddi, cododd ei lef yn erbyn gorthrwm, meithrinodd ffyddlondeb 
ir gwir a chas at y gau, a symbylodd feirdd fel Jac Glan y Gors, Iolo 
Morgannwg, a Thomas Glyn Cothi i ymladd ymhlaid mwy o ryddid 
mewn byd ac eglwys. Yr oedd ei lais yn gras yn fynych, ond 
digofaint iachus yn erbyn drwg a gyfrifai am y craster. Cariad 
at ei wlad oedd o dan y cyfan. Dyna oedd ei nod, “ tynnu ymaith 
ei phechod ” ymhob ffurf arno. 


Lerpwl. D. D. WILLIAMS. 


1 Q. M. Edwards, Tem o’r Nant (Cyfres y Fil), Rhagarweiniad iv. 

N* yw’r pwnc hwn, sef Datblygiad Addysg Ddiwinyddol ym 
Mhrifysgol Cymru, yn ail mewn pwysigrwydd i’r un o’r 
ewestiynau a wthiwyd i sylw gan y cynnyg i ail-ffurfio’n Prifysgol. 
Fel yn Sgotland (a gellid chwanegu hefyd, yn y trefedigaethau 
Americanaidd), tarddodd addysg uwchraddol yng Nghymru yn 
syth o’r mudiad crefyddol. Dywedodd un: “ Scratch a Scot and 
you will find a theologian,” a buasai’r frawddeg llawn mor wir am 
y Cymro. Clywais unwaith y diweddar Syr John Rhys yn adrodd 
ei hanes yn cerdded gyda chyfaill o Sais ar hyd ffordd wledig yng 
nghanolbarth Cymru. Ac wrth fynd clywsant ddau was ffarm am 
y gwrych 4 hwy wedi ymroi i ddadlau’n boeth, yn Gymraeg wrth 
gwrs. Meddai’r ddau ar ddawn ymadrodd y Celt, ac yr oedd y 
drafodaeth lawn mor fywiog, ac i bob golwg heb fod damaid nes 1 
orffen pan aeth y teithwyr o’r clyw. ‘“ Beth feddyliech chwi yr 
oedd y ddau yna yn ei drafod ?” meddai’r Athro wrth ei gyfaill. 
“O,” meddai hwnnw, “ rhyw ffrae bersonol.” “Na,” meddai 
yntau, “ond dadlau ar y cwestiwn o Ewyllys Rydd ac Etholedig- 
aeth!” 
Fel y gellid disgwyl, y Colegau Diwinyddol a gafwyd gyntaf, ac 
i raddau pell y diddordeb mewn dysg a gynyrchwyd ynddynt hwy 
a arweiniodd yn y pen draw i godi’r Colegau Cenedlaethol, a’u 
cydio ynghyd ym Mhrifysgol Cymru. Serch hynny, trwy baradox 
thyfedd, pan sefydlwyd y Colegau Cenedlaethol i gychwyn, gwah- 
arddwyd yn bendant ddysgu Ddiwinyddiaeth ynddynt. Eiddigedd 
rhwng y gwahanol enwadau, ac amheuaeth oi gilydd, dyna wendid 
yr ymroddiad dwys i weithgarwch crefyddol a nodweddai Gymru 
hanner canrif yn ol: ac oblegid hynny, yr oedd cau allan bob pwnc 
a allasai rywfodd beri cyffro enwadol, yn ymddangos yn amod 
anhepgor cydweithrediad. Gan gryfed y teimlad hwn, cynwyswyd 
ym Mreinlen fy Ngholeg i erthygl yn gwahardd i efrydwyr fyw 
mewn unrhyw adeilad a berthynai i’r Coleg. Ofnid mewn rhai 
cylchoedd pe caniateid i’r efrydwyr fyw i mewn yn yr un fan a’r 

Prifathro, y gallent ddyfod o dan ddylanwad ei syniadau diwinyddol 
ef, ac felly, y gallai penodi Prifathro fod yn achlysur brwydr enw- 
adol, pob cyfundeb yn ymdrechu sicrhau penodiad un 01 ddeiliaid 
el hun. Yr ydym wedi hen dyfu allan o’r cyfryw ofnau a’r rhain ; . 
ac ni wnawn mwyach ond gwenuameupen. Acetoerys y gwahardd- 
iad hwn mewn grym o hyd fel un o erthyglau Breinlen y Coleg, a 
bu’n gryn rwystr ar ein florddisicrhau Hosteliletya’n hefrydwyr. - 
Yn y Coleg ei hun, fodd bynnag, methodd yr ysbryd drwgdybus ac 
amheus hwn a goroesir blynyddoedd cyntaf ollo gyd-fyw. Yn 
gyflym iawn magwyd esprit de corps cryf. Darganfu’r athrawon 
a’r efrydwyr yn fuan pa gyn Ileied y mae’n rhaid 1 wahaniaeth 
plaid ac enwad ysgar dynion oddiwrth ei gilydd, a fo’n cydweithio, 
a chydgyrchu at yr un nod, a’r un delfrydau ym myd dysg. Nid 
hir y bu cyni’r un duedd ei gweithio’i hun rr amlwg yn y Corfforoedd 
Llywodraethol, a thybiaf y gellir yn deg hawho ar ran ein Coleg 
iddo drwy ei waith ei hun, ac thrwy ddylanwad ei hen efrydwyr 
ar led drwy’r wlad, dreiddio fel lefain iachusol cydfod a hedd 
drwy fywyd cymdeithasol a chynoeddus Gogledd Cymru. 
Sefydiwyd y Coleg yn 1884; yn 1892 trefnwyd Cynhadledd i 
drafod y cwestiwn o Brifysgol, ac i amlinellu Breinlen iddi. Ar 
unwaith bu’n rhaid wynebu’r broblem o le Cangen Diwinyddiaeth 
ynddi. Wrth gofio nerth enwadaeth pan sefydlwyd y Coleg, yr 
oedd rhai ohonom yn dra awyddus na flinid y Brifysgol ar y cychwyn 
gan anawsterau crefyddol; ac yr oedd barn gyffredinol y Gyn- 
hadledd o blaid gohirio hyd yn ddiweddarach y cwestiwn o Ddiw- 
inyddiaeth. Ond gwelwyd yn fuan fod y farn gyhoeddus wedi 
symud yn gyflymach na’n disgwyliad. Dygwyd y mater gerbron 
Llys Llywodraethwyr ein Coleg gan glerigwyr blaenllaw’r Eglwys 
Sefydledig a’r Cyfundebau Anghydfiurfiol mewn cyd-ddealltwriaeth 
a’i gilydd. Cynygiodd yr Athro Ellis Edwards, y Bala, ac eiliodd 
Esgob Llanelwy fod y Brifysgol i ddarparu ar gyfer Diwinyddiaeth 
o’r cychwyn cyntaf. Cynygiodd Mr. R. A. Jones, Lerpwl (un o 
golofnau mudiad Addysg yng Ngogledd Cymru), ac eiliais innau 
welliant o blaid gohirio sefydlu Cangen o Ddiwinyddiaeth nes 
’r Brifysgol fod ar ei thraed am rai blynyddoedd. Ond er bod y 
cyfarfod yn un Iluosog, ni chawsom ond dau o’n tu, a chariwyd y 

cynygiad gwreiddiol gyda mwyafrif lethol—prawf hynod gymaint 
oedd barn y wlad wedi newid yn y cyfnod byr o wyth mlynedd. 

Dro ar ol tro dilynwyd pleidlais yn Llys Llywodraethwyr 
Bangor gan ganlyniadau pwysig ; ond nid effeithiodd yr un pender- 
fyniad 0’i eiddo erioed ynghynt nac ymhellach na hwn. Pan ail 
afaelodd y Gynhadledd yn y pwnc, gwrthododd bob syniad 0'1 
ohirio, ac ymroes yn ffyddiog i ffurfio Cangen Ddiwinyddol (Faculty). 
Ond nid gwaith hawdd oedd hynny. Prifysgol i ddysgu oedd ein 
Prifysgol ni i fod, ond nid oedd athrawon i ddysgu Diwinyddiaeth 
yn ei Cholegau, acer bod ewfr o allu a dysg yn athrawon yn y Colegau 
Diwinyddol, yr oedd eraill yn eu mysg na ellid eu disgrifio felly. 
Oherwydd hynny dyma’r dewis oedd o flaen y Brifysgol, un ai ar- 
holi unrhyw ymgeisydd a ymgynygiai, ac felly cyn belled ag yr oedd 
Diwinyddiaeth yn y cwestiwn, roi’r goreu i'w hawl i ymgyfenwi’n 
Brifysgol i ddysgu: neu ynteu wneuthur gwahaniaeth rhwng y 
naill Goleg Diwinyddol a’r Ilall, neu rhwng un athro a’i gilydd 
ynddynt. Nid oedd neb o blaid y cyntaf, gan y teimlai pawb na 
fyddai’n ddim amgen na chyfaddef methiant. Yr oedd yr un mor 
amlwg os oedd yn rhaid gwahaniaethu naill ai rhwng Colegau neu 
ynteu rhwng athrawon unigol, mai gwell o lawer fyddai’r cyntaf. 
Nid yn unig yr oedd yn llai atgas ymdrin 4 sefydliadau nag a pher- 
sonau, ond hefyd sylfaen gobaith at y dyfodol ydoedd datblygu’r 
Colegau Diwinyddol, yr unig sefydliadau addysgol oedd wrth eu 
swydd yn astudio’r maes hwn. A’r ffordd orau i sicrhau’r dat- 
blygiad hwn fyddai gosod o’u blaenau safon uchel o effeithiolrwydd 
a rhoi cymhelliad cryf i gyrchu tuag ato. Addefir yn gyffredinol, 
mi dybiaf, fod y canlyniadau wedi Ilwyr gyfiawnhau’r Ilwybr 
a ddilynodd y Gynhadledd, a darfod i’r Colegau Diwinyddol 
gychwyn y pryd hwnnw ar gyfnod llawer mwy bywa defnyddiol. 
Eithr mewn cyfwng pan fwrir golwg dros holl agweddau gwaith y 
Brifysgol, fe’1 gwthia’r cwestiwn ei hun i sylw yn bur naturiol :-— 
A ddylem ymfodloni ar yr hyn a wnaethpwyd, ac onid oes gan 
brofiad yr ugain mlynedd diweddaf rywbeth i’w ddysgu i ni? 

I raddau pell trwy ysbrydiaeth y Dr. Fairbairn, a than ei 
arweiniad doeth, penderfynodd y Brifysgol osod Diwinyddiaeth 
yn faes i’w efrydu ar ol graddio. Cydnabyddir fod yn rhaid wrth 


14 Y BEIRNIAD 


ddisgyblaeth yn y Celfyddydau cyn uched a’r radd gyntaf o leiaf 
cyn y medd dyn ddigon o arfau cymwys i weithio o ddifrif ar 
Ddiwinyddiaeth. Dyna’r rheol yn Sgotland, y wlad sydd ar se 
blaen mewn dysg ddiwinyddol yn yr ynysoedd hyn; a thuedda barn 
gyffredinol Bwrdd Diwinyddol ein Prifysgol ninnau i gefnogi’n 
lawn a llwyr yr un rheol. Yr un amser penderfynwyd safon 
Arholiad Gradd fel yr un angenrheidiol i gael Anrhydedd da yn 
arholiadau’r hen Brifysgolion. _Cadwyd yn wych at y safon hon, 
ac yn hyn o beth ni raid i’n Cangen Ddiwinyddol ni ofni ei chymharu 
a Phrifysgolion eraill Prydain. Eto nid Arholiadau yw unig faen 
prawf gwerth Prifysgol nac hyd yn oed y pennaf: ac yn bendifaddau 
y mae hyn yn wir mewn efrydiaeth gor-raddol fel Diwinyddiaeth. 
Swydd a gwaith uchaf Prifysgol yw eangu terfynau gwybodaeth. 
Ac wrth gymryd hyn fel safon i farnu, gwelir ar unwaith wendid 
ein cyfundrefn bresennol. Ni rydd swcr, yn wir, prin y rhydd 
le o gwbl i ymchwil wreiddiol. Ac eithrio dau yn unig, ni 
fedd y Colegau Diwinyddol ond union ddigon o athrawon (sef 
pedwar) i'w cymhwyso i baratoi at radd B.D. Ac nid at y radd 
honno yn unig y mae’n rhaid i’r athrawon ddysgu ; disgwylir iddynt 
hefyd gyfrannu addysg i nifer mwy o lawer o efrydwyr di-radd, 
heblaw arolygu’r paratoi sy’n angenrheidiol i’r cyfan ohonynt yn 
uniongyrchol ar gyfer y Weinidogaeth. Y syndod yw, nid nad 
oes ganddynt amser i waith gwreiddiol, ond eu bod yn cyflawni 
eu gwaith cyffredin cystal. Yn wir, clywais gan amryw Athrawon 
mewn Colegau Diwinyddol fod cwrs y B.D. yn hawlio cymaint 
o amser a llafur, fel na allant wneuthur tegwch a’r adran ddi-radd 
o'u hefrydwyr, er mai hwy yw, ac mai hwy fydd o angenrhaid y 
dosbarth Iuosocaf o lawer, ac er mai o’u plith hwy y ceir mwyafrif 
gweinidogion eu cyfundebau. Oherwydd hyn, yn ystod y chwarter 
canrif a aeth heibio, ni fedraf gofio ond am ddwy gyfrol ym maes 
diwinyddiaeth o bwysigrwydd a hawliai sylw, sydd wedi eu cynyrchu 
gan ysgolheigion Cymreig: ac o’r rhain nid oes ond un, sef Christ- 
tanity in Early Britain, gan yr Athro Hugh Williams, y Bala, y 
gellid edrych arno fel yn tarddu o’n cyfundrefn ni. Ond yn 
Sgotland, ar y llaw arall, anaml y dirwyn blwyddyn i ben na welir 
thyw ychwanegiad o bwys at ddysgeidiaeth ddiwinyddol. Gellid 

gwrthddadlau, y mae’n ddigon gwir, fod swrn o gynnyrch diwinyddol 
Sgotland yn deillio o Dj¥’r Gweinidog gwledig, ac nid yn ffrwyth 
llafur Athrawon cadeiriol. Eto dylid cofio fod y gweinidog gwledig 
yn wr gradd o’r Brifysgol, a bod y chwaeth at ymchwil ym maes 
diwinyddiaeth, a fu mor ffrwythlon yn ei hanes ef, wedi ei ennill 
dan addysg Athro yn y Brifysgol, lle bu’n efrydu. Gellir disgwyl 
i'n gweinidogion gwledig ninnau ddangos yr un diddordeb gweithgar 
mewn dysg ddiwinyddol, pan roir eu henaid ar dan gan esiampl 
eu hathrawon. O dan yr amgylchiadau presennol, y mae hynny’n 
amhosibl. Onid ysgafnheir y baich sydd ar ysgwyddau’r athrawon 
hyn, ni allant dorri tir newydd yn effeithiol, a’r unig ddull i’w 
ysgafnhau yw trwy ei rannu ymblith nifer lluosocach. Gellid 
gwneuthur hyn mewn dwy ffordd :— 

un ai (1) Trwy chwanegu at rif Athrawon y Colegau Diwinyddol ; 

neu (2) Trwy sefydlu Cadeiriau yn un neu ddau o Golegau’r . 

Brifysgol. 

Go brin y medrir disgwyl y cyntaf; nid yw safle ariannol y Colegau 
Diwinyddol yn rhyw gadarn iawn, a’r tebyg yw y buasai’n anodd 
argyhoeddi lleygwyr yr enwadau, y dibynnant ar eu cymorth, ei 
bod yn ddymunol lluosogi nifer yr athrawon i rif mwy na’r un sydd 
fel pe’n ddigon yngolwg y Brifysgol. O’r braidd y gellir amau 
nad yn syth drwy’r Brifysgol y bydd raid cael cynhorthwy o’r math 
hwn, os yw iw gael o gwbl. Ond y mae manteision eraill a 
sicrheid trwy’r dull olaf :— 

(i) Dygai’r Brifysgol a’r Colegau a’i cyfansodda, i gyffwrdd yn 
nes 4 changen bwysig o wybodaeth a fu ers canrifoedd bellach o 
ddiddordeb arbennig 1 Gymry. 

(ii) Tueddai i dynnu athrawon ac efrydwyr Diwinyddiaeth yn 
fwy i mewn i rediad cyffredinol bywyd y Brifysgol. 

(iii) Gellid cael gwared Ilwyr, neu mewn rhan, o’r toriad clir sydd 
trhwng dysgu ac arholi yn y Gangen o Ddiwinyddiaeth, ac 
yn honno’n unig, peth sydd mor wrthun i ddelfrydau Prifysgol 
fel yr eiddom ni, Prifysgol i ddysgu, ac nid arholi’n unig. 

Yr ystyriaethau hyn oedd yn symbylu’r cynygiad a roddwyd ger 
bron y Ddirprwyaeth Frenhinol gan fy Ngholeg i, sef fod pedair 
Cadair i’w sefydlu yn y Coleg, yn y pynciau a ganlyn :— 

(1) Groeg Hellenistaidd. 

(2) Hanes Eglwysig. 

(3) Hanes Crefydd (a Chrefydd Gymharol). 

(4) Athroniaeth Crefydd. 

Byddai’r Athrawon yn y Cadeiriau hyn, fel Pennau Adrannau 
annibynnol, yn aelodau o Senedd y Coleg, ac o Senedd y Brifysgol, 
os cyfansoddir yr olaf fel ar hyn o bryd. Byddai eu gwaith yn 
bennaf, os nad yn hollol, y tu mewn i Gangen Diwinyddiaeth, ac 
oO ran eu perthynas a’r athrawon yn y Colegau Diwinyddol, cyd- 
weithwyr cyfeillgar a fyddent fel mewn Prifysgolion eraill lle saif 
Cadeiriau Prifysgol ochr yn ochr 4 Cholegau Diwinyddol. 

Codwyd gwrthddadl bwysig yn fedrus iawn gan Brifathro Coleg 
Caerfyrddin, a gwnaed hi’n destun penderfyniad flyrnig gan 
Bwyllgor Addysg Sir Fynwy. Dadleua fel hyn: “ Y mae rhyw 
anghysondeb mewn gwaddoli Diwinyddiaeth yn y Brifysgol o’r 
cyllid cyhoeddus yr un pryd yn union ag yr ydym yn dadwaddoli 
Eglwys hynafol. Nid yw’r cam o Athro gwaddoledig i Weinidog 
gwaddoledig yn gam mawr.” Ar y cip cyntaf ymddengys hyn 
fel gwrthwynebiad mewn egwyddor, ac felly y cymerwyd ef gan 
Bwyllgor Addysg Mynwy, a gondemnia’r newid a gynygiwyd 
ar y tir fod dwyn addysg ddiwinyddol i’r Colegau (Cenedlaethol) 
yn gyfystyr 4 rhoi cymorth o’r trethi i ddysgu athrawiaethau 
crefyddol. Pe buasai hyn felly, amlwg yw y buasai’r wrthddadl 
yn derfynol. Gwaddoli un ffurf o addysg grefyddol, yn union 
pan oedd hanner canrif o frwydro politicaidd chwerw wedi cyrraedd 
ei eithaf mewn Deddf Seneddol i atafaelu hen waddoliadau am y 
rheswm arbennig y defnyddid hwy o blaid ffurf arall o addysg 
grefyddol, buasai hyn yn weithred mor gostogaidd ag i ysgwyd 
tipyn ar y mwyaf croengaled a diegwyddor. LEithr gofala’r Prif- 
athro Evans rhag ei rwymo ei hun i’r golygiad hwn, ac o chreffir 
arni, gwelir nad yw ei ddadl wedi ei seilio ar egwyddor ond ar bolisi. 
Ofn sydd arno y buasai’r cyfryw newid yn y pen draw yn troi’n 
niweidiol i’r Brifysgol ac rr Colegau Diwinyddol. Ar y llaw arall, 
y mae’n bur sicr yr ymddengys ei wrthwynebiad i’r dyn cyftredin 
fel un o egwyddor, ac hefyd mai o’r syniad hwn y daw prif nerth 

hynny o wrthdarawiad a fydd yn erbyn y cynnyg. Nid ymddiheuraf, 
gan hynny, am aros peth yn fanylach arno. 

Rhennir Diwinyddiaeth, fel y deellir y term yn gyffredin, yn ddwy 
adran :— 

1. Diwinyddiaeth Athrawiaethol, Ve gosodir i lawr gydag 
awdurdod ddaliadau Eglwys neu enwad arbennig, ac y ceisir eu 
hargraffu ar ymeddwl. Yn y math hwn, ymresymir o’r cyffredinol 
Vr neilltuol yn bennaf. Cymerir yn ganiataol nifer o fannau 
sylfaenol ffydd: a thynnir casgliadau oddiwrthynt, gan eu trefnu’n 
gorff o ddiwinyddiaeth, a’u dysgu. Dyma addysg grefyddol, yn 
ystyr fanwl y gair, ac ni ellir ei gwahaniaethu oddiwrth yr un a 
gyfrennir gan weinidogion eglwys. Pe gwaddolid y math hwn o 
Ddiwinyddiaeth, yn ddiddadl fe dorrid yr egwyddor sydd o dan 
Fesur Dadwaddoliad. 

2. Diwinyddiaeth Wyddonol, lle’r amcenir, fel yng nghanghennau 
eraill dysg, ddarganfod gwirionedd. Yn y math hwn, fel rheol, 
ymresymir o’r neilltuol i’r cyffredinol. Amlwg yw fod hwn yn 
hollol wahanol yn ei natur i’r Iall ; yn wir, y mae braidd yn ansicr 
a ddylid ei alw’n Ddiwinyddiaeth o gwbl. Cywirach disgrifiad 
fuasai “ Pynciau o efrydiaeth iswasanaethgar i Ddiwinyddiaeth.” 
Y mae i bob Eglwys sydd ar ei phen ei hun yn ei threfniant, ei 
chyfundrefn ei hun o Ddiwinyddiaeth Athrawiaethol, ac amrywir 
cryn lawer yn y cyfartaledd sydd rhyngddi 4 Diwinyddiaeth 
Wyddonol. Yn Eglwys Rhufain, byth er pan gondemniwyd Diwedd- 
ariaeth (Modernism), gellir dywedyd i Ddiwinyddiaeth Athraw- 
iaethol, fel gwialen Aaron gynt, lyncu’r Ilall. 

I’r ail adran y perthyn y Cadeiriau a fwriedir eu sefydlu: a 
phwnce dadl hollol ydyw a ddylid cymhwyso atynt y rheol ym 
Mreinlenni’r Colegau sy’n gwahardd dysgu Diwinyddiaeth. Wrth 
ddyfarnu “nad oes Addysg Ddiwinyddol i’w rhoi gan nac o dan 
awdurdod y Brifysgol,” ychwanega Breinlen Prifysgol Lerpwl 
yn bendant “‘nad oes a wnelo hynny ddim oll a hawl y Brifysgol i 
roi addysg yn yr Ieithoedd Semitaidd, Groeg Hellenistaidd, | 
a Hanes Eglwysig.” Amlwg yw nad oedd y rhai a luniodd y 
Freinlen hon yn edrych ar y tri phwnc uchod fel Diwinyddiaeth yng 
ngwir ystyr y gair, ond eto rhag digwydd rhwystr o fath yn y byd, 

Cyf. VII Rhif 1. 2 

caeasant hwy allan wrth eu henwau. O’r pynciau hyn, dysgir y 
cyntaf yn nhri Choleg ein Prifysgol, ac am y ddau arall, cynwysir 
hwy yn y pedwar y cynygir sefydlu Cadeiriau ynddynt gennym. » 
Eglur yw na ellir gwahaniaethu rhwng y cyntaf a’r ail ohonynt. 
Os oes gan y Colegau Cenedlaethol eisoes Gadair yn iaith yr Hen 
Destament, ar ba egwyddor y medrir eu Iluddias rhag paratoi’n 
gyftelyb ar ran iaith y Testament Newydd? Y mae Hebraeg a 
Groeg Hellenistaidd yn sefyll new’n syrthio gyda’i gilydd. Dra- 
chefn, ni raid ystyried yn hir na welir fod yn amhosibl ysgar Hanes 
Eglwysig oddiwrth Hanes Fydol. Sut y mae modd deall hanes yr 
unfed ganrif ar bymtheg, heb olrhain gam a cham gyffro’r Diwygiad 
Protestanaidd ? Neu gyfnod y Rhyfel Cartrefol a’r Weriniaeth, 
heb ryw gymaint o wybodaeth am ddaliadau nodweddiadol 
Arminiaid, Presbyteriaid, ac Annibynwyr? Paham y cymer 
efrydydd Hanes y Canol Oesoedd Latin Christianity Millman fel 
ei brif lawlyfr? Yn sicr i chwi, oblegid mai Hanes y Babaeth sy’n 
rhoi’r unig edau ddidor y medrir trefnu arni ddigwyddiadau 
politicaidd Ewrop, yn y Canol Oesoedd, a’u cydio ynghyd mewn 
modd dealladwy. Beth hefyd am Ymerodraeth y Dwyrain, os 
ydym i anwybyddu ymrysonau pleidiau’r diwinyddion, a gweith- 
rediadau’r Cynghorau Eglwysig enwog? Neu i ddyfod yn nes 
adref, ai dealladwy fyddai hanes Cymru heddyw, ar wahan i 
Ddiwygiad Crefyddol y ddeunawfed ganrif, a datblygiad yr Eglwysi 
Ymneilltuol a barwyd ganddo? Byth er cyhoeddi Short History 
J. R. Green, yr ydym yn hen gynefin 4’r syniad nad drwm a chorn 
thyfel yw prif destun Hanes: ac nad yw’r cyfnewidiadau a gof- 
nodir ganddo mewn cymdeithas a gwladwriaeth, yn ddim angen 
i_raddau pell na chynnyrch agweddau ar feddwl a theimlad, sydd 
raid eu hastudio, os am ddeall y cyfnewidiadau hyn. A pho fwyat 
difrif y bydd y meddwl, a pho fwyaf angerddol fydd y teimlad, 
dyinaf a phellaf yn y byd fydd y cyfnewidiadau hyn. Ond yn 
union lle daw crefydd i mewn yr angerddolir ac y grymusir meddwl 
a theimlad. Gan hynny, nid oes modd astudio’n ddeallus Hanes 
Fydol os caeir allan feddwl crefyddol, a sefydliadau crefyddol. 

Y gwir ydyw ei fod yn drwvadl amhosibl tynnu llinell derfyn 
rhwng Hanes Fydol a Hanes Kgiwysig, gan mor gymhleth ydynt, 


DATBLYGIAD ADDYSG DDIWINYDDOL 19 


Y mae’r hanesydd bydol yn ddiau yn pwysleisio un gyfres o ffeith- 
iau, a’r hanesydd eglwysig un arall ; ond gorfydd i’r naill a’r llall, 
o fodd neu anfodd, drin deunydd ei gilydd. Un cynllun yn unig 
sydd i gau allan ffeithiau eglwysig o faes astudiaeth fydol, a dyna 
yw hwnnw: alltudio Hanes yn gyfangwbl ohono. Ceisiodd Mr. 
Gladstone yn ei Fesur Prifysgol Iwerddon 1873 dorri’r ddadl yn y 
modd hwn: ond hyd yn oed mewn nythle ymrafaelion crefyddol 
fel Iwerddon ni fedrid ei oddef, ac nid ychydig fu a wnelo tynged y 
Bil hwn A dymchwel gweinyddiaeth ei awdur. 

I gloi i fyny ynglyn a’r cwestiwn a ddylid dysgu Hanes Eglwysig 
yn ein Colegau Cenedlaethol neu beidio, nid oes dim a wnelo’r peth 
ag egwyddor, ond mater o bolist yw yn hollol. Diau mai doeth oedd 
eigau allan pan agorwyd y Colegau 1 gychwyn; efallai y buasai 
lawn cyn ddoethed ei ollwng i mewn yn awr, gan fod chwarter 
canrif o gydweithio dros yr Addysg Uchaf wedi dwyn dynion o 
wahanol bleidiau ac enwadau 1 undeb nes, ac i gydnabyddiaeth 
garedicach a’i gilydd nag a ymddangosai’n bosibl pan ddeuthum 
i gyntaf i Gymru. 

Eithr oni ellir cau allan Hanes Eglwysig, sef Hanes Sefydliadau 
Cristionogol, llawer llai y gellir gwneuthur hynny 4 Hanes Crefydd, 
nad yw'r cyntaf, o'i iawn farnu, ond cyfran ohono. Beth fydd 
Hanes Asia os gedir Bwdiaeth allan ? neu Sbaen, Gogledd Africa, 
Dwyrain Ewrop, Gorllewin Asia, ac India heb Fohamedaniaeth ? 
Ni fedrir deall na hanes boliticaidd, na llenyddiaeth yr oesoedd 
clasurol heb wybod peth am_ syniadau a_ sefydliadau 
crefyddol Gwlad Groeg a Rhufain. Un adeg bu cryn chwerthin 
am ben Herodotus oherwydd ei ofal gorfanwl pryderus i gofnodi 
arferion ofergoelus Ilwythau barbaraidd: ond i’r hynafiaethydd 
diweddar y mae’r sylwadau hyn o werth amhrisiadwy, a buasai 
ymchwilwyr o ysgol awdur y Golden Bough, yn ol pob tebyg, yn 
gweld yn y nodwedd hon yn ei gymeriad, un o’r prif resymau dros 
edrych arno fel ‘Tad Hanes.” Ac nid yr efrydydd yn unig sydd 
ar el ennill. Y mae astudio crefyddau’r brodorion, eu twf, y 
ffynonellau y sugnant eu nerth ohonynt, a’r dulliau o feddwl a 
feithrinant, agos mor bwysig i’r swyddog gwladol yn yr India ag 
yw rr cenhadwr Cristionogol. Ond yn sicr nid oes angen hir 

ddadlau arhynobwynt. Dan amryfal agweddau, megis Eneidiaeth, 
Amldduwiaeth, Undduwiaeth, crefydd sydd wrth wraidd pob trefn- 
lant ar fywyd Ilwyth neu genedl, a phob cyfundrefn o wareiddiad 
a fu erioed ar ein daear. O72 chau allan, anftrwythlonir efrydiaeth 
sefydliadau dynol. Prin y buasai’n ormod dywedyd na fedrir 
edrych ar un Ysgol Hanes fel un gyflawn oni chynnwys ddarpariaeth 
ddigonol ar gyfer Hanes Crefydd. 

Dyna ni wedi cyfrif am dair o’r Cadeiriau cynygiedig; erys un. 
Gellir dangos trwy ymresymu yn hollol ar yr un Ilinellau a’r uchod, 
mai cangen yw Athroniaeth Crefydd, 0’i iawn farnu, o Athron- 
iaeth gyffredinol yn union fel y mae Hanes Crefydd yn gainc o 
Hanes cyffredinol. Bod Duw, priodoleddau Duw, natur enaid 
dyn, a’i berthynas 4 Duw, rhyddid yr ewyllys,—y cwestiynau hyn 
ac eraill a ddaw o dan Athroniaeth Crefydd, ymdrinir 4 hwy hefyd 
mewn llyfrau ar Athroniaeth gyffredinol. Y gwahaniaeth yw, fod 
Athroniaeth yn eu trin, ond bod Athroniaeth Crefydd yn eu trin 
yn anad dim arall. Cylch ymchwil Athroniaeth yw natur eithaf 
bod, a deddfau bod, ac ni ddichon heb ei diystyru ei hun, 
anwybyddu unrhyw bwnc a fedrir yn deg ei osod dan hyn o 
bennawd. A hyd yn oed Eneideg, er ei themtio weithiau i 
bwysleisio gormod ar ochr faterol natur dyn, gan mai trwy 
sylwi y casgl ei ffeithiau, eto i gyd, cydnebydd hithau na fedr 
basio heibio’r elfen grefyddol: a thyst o hynny yw’r gwaith nod- 
edig hwnnw, Varieties of Religious Experience, gan William James, 
yr Eneidegydd mawr o’r America. Ar fyr eiriau, megis mewn 
Hanes felly mewn Athroniaeth, yr unig ffordd i gau allan yr elfen 
grefyddol yw trwy gau allan y pwnc cyffredinol yn gyfangwbl. 
Os egwyddor ac nid buddioldeb sydd i deyrnasu (a chwestiwn o 
egwyddor yn unig allai gyfiawnhau y cyfryw benderfyniad ag un 
Pwyllgor Addysg Mynwy) saif Hanes, Athroniaeth a Diwinydd- 
iaeth (Wyddonol) ar yr un tir. Rhaid eu gollwng hwy oll i mewn, 
neu gau’r drws ar y cwbl allan. Caewyd y tri ohonynt allan gan 
Fil Prifysgol Iwerddon Mr. Gladstone. Ai dyma’r dull o gyfarfod 
yr anhawster a ddymuna Pwyllgor Addysg Mynwy ? 

Tybiaf fy mod bellach wedi dangos na ellir yn gyson gau y pedwar 
pwne cynygiedig allan o Brifysgol ar dir uwch na buddioldeb yn 

unig. Codwyd y gwrthddadleuon posibl ar y pen hwn gyda llawer 
o rym gan y Prifathro Evans. Yn y lle cyntaf, rhag-wél berigl 
difrifol ’r Brifysgol ei hun. Buasai’r eiddigedd enwadol sydd mor 
gryf yng Nghymru, yn peri “ rhyw fath o ymgiprys am y safleoedd 
urddasol y cynygir eu creu;” nid arbedai’r gwahanol gyfundebau 
crefyddol unrhyw egni i sicrhau iddynt eu hunain gynrychiolaeth 
cyn gryfed ag a fai modd, ar yr Awdurdod a fuasai i benodi, ac “‘ yn 
y gystadleuaeth am allu, collid golwg ar fuddiannau’r Brifysgol 
fel cyfangorff ym muddiannaw’r enwadau a fai’n brwydro.” Nid 
oes modd gwadu posibilrwydd y cyfryw berigl, er, fel y cyfaddef y 
Prifathro, fod y llun wedi ei orliwio. Eithr y mae ffyrdd 1 gau 
allan y cyfryw ddylanwadau: ond ni sonia am y rhain. Buasai’r 
Cadeiriau hyn mewn ystyr arbennig yn Gadeiriau’r Brifysgol, a 
gellid diogelu’r penodiad ymhob achos trwy greu Bwrdd bychan 
arhosol i gynghori, a chynrychiolaeth gref arno o wyr cyfarwydd, 
un fuasai’n annibynnol ar ddylanwadau enwadol. Ar y llaw arall, 
er y petruswn roi fy marn fy hun ar y fath bwnc yn erbyn un y 
Prifathro Evans, o leiaf cyn belled ag y mae a wnelo 4 Deheudir 
Cymru, ni fedraf lai na theimlo fod Gogledd Cymru wedi hen dyfu 
allan o’r fath gydymgais enwadol, a bod dichon gweithio’r cyfryw 
drefniant yma ym Mangor heb y drwg ganlyniadau a rag-weél ef. 
Yn yr ail lle, dadleua y buasai’r datblygiad hwn yn niweidiol 
i’r Colegau Diwinyddol eu hunain, ond ni fedraf ddilyn ei ymresymiad 
cystal yma. Tybia y cymerid drosodd fwyafrif yr Athrawon yn 
y Colegau Diwinyddol sydd yn yr un trefi a Cholegau’r Brifysgol, 
ac y buasai’r Colegau Diwinyddol eu hunain yn para ymlaen fel 
canolfannau enwad yn unig, heb ddim ond un athro, efallai, ac yna 
wedi eu hysbeilio o'u grym i addysgu, collent bob ynni byw ac 
ymsuddent i gyflwr hanner marw. Wrth gwrs, os dyna’r flordd y 
gweithiai’r trefniant, onid yw’r Cadeiriau newydd yn ddim amgen 
bron na dyfais i gael cyflog o gyllid y Wlad i Athrawon y Colegau 
Diwinyddol sy’n ddigon ffodus i fod yn yr un trefi a’r Brifysgol, 
ac athrawon y lleill, anffodusach eu safle, i ddibynnu o hyd ar eu 
henwadau eu hunain, os felly, meddaf, y maeifod,dynaben. Twyll 
a gwagedd oll i gyd yw’r cynllun. Ond pam y mae’n rhaid tybio 
hynny? Os yw’r cynilun yn un o ddifri (a phrin y cefnogir ef gan 

y Ddirprwyaeth Frenhinol onid yw) teg yw casglu y rhoir y Cadeir- 
iau ar yr un tir, gyda golwg ar gyflog, 4’r Cadeiriau presennol, ac y 
diogelir y penodiadau fel arfer ; hysbysebir yr apwyntiadau ar led, 
ac ystyrrir yn ofalus y ceisiadau gan Fyrddau Dewis 0 wyr cymwys. 
Diau fod athrawon galluog a dysgedig yn dysgu yng Ngholegau 
Diwinyddol y trefi lle mae’r Brifysgol, ond ceir rhai hefyd yn y 
Colegau mewn mannau eraill, ac y mae gwyr galluog a dysgedig heb 
fod mewn cysylltiad ag unrhyw un o’r Colegau hyn. Gallwn yn 
deg ddisgwyl ymgeiswyr o bob un o’r dosbarthau hyn; nid 
rhagorfraint un dosbarth fydd, a gallwn fod yn hollol hyderus, 
os penodir Athro o ryw Goleg Diwinyddol a ddigwydd fod yn yr un 
dref a Choleg y Brifysgol, fe gaiff y Gadair yn unig am mai ef yw'r 
goreu o'r ymgeiswyr yn ol syniad Bwrdd o wyr tra chymwys 1 
farnu. 

Dywed y Prifathro Evans ymhellach fod arno ofn, os dilynir 
y cynllun, mai dyna a geir yn y diwedd “‘a University Professoriate 
representative of a single school” (h.y. o Ddiwinyddiaeth) “ out 
of sympathy with the Welsh Churches.”? Ond ni rydd syniad sut 
y mae hynny 1 ddigwydd, a rhaid i mi addef fod y gymhariaeth 
a wna a Llanbedr, yn ol fy marn i, yn hynod o egwan 1 brofi dim. 
Mewn cyfeiriad o’r fath, pa gyfatebiaeth a ddichon fod rhwng 
corff o Athrawon wedi eu penodi heb arbrofion crefyddol mewn Prif- 
ysgol sydd a’i Llywodraethwyr yn cynrychioli pob agwedd ar 
feddwl a theimlad Cymreig, 4 nifer o Athrawon wedi eu penodi 
gydag arbrofion mewn Coleg a sefydlwyd ac a gynhelir i hyfforddi 
ymgeiswyr am urddau yn Eglwys Loegr, ac sydd dan lywodraeth 
uniongyrchol yr Eglwys honno. 

Ni fwriadwyd erioed i’r Athrawon newydd gymryd Ile’r rhai 
syn dysgu yn awr yn y Colegau Diwinyddol, ond yn hytrach i 
fod fel atodiad atynt ac i’w grymuso. Ac am ddarogan bruddaidd 
y Prifathro na all hyn lai na chloddio o dan seiliau eu lwyddiant, 
ac yn y diwedd arwain i’w dileu, fe’i gwrthbrofir yn bendant gan 
brofiad Prifysgolion eraill. Gan y cyfyngir Cadeiriau Diwinyddol 
Prifysgol Rhydychen i 1 aelodau o Eglwys Loegr, diau fod hynny yn 

gymhelliad i gynnal Colegau Diwinyddol Anghydffurfiol yno ar 
wahan, na cheid mohono yn y trefniant a gynygir i’n Prifysgol 

ni, ac felly dinistria beth ar werth cymhariaeth ag Ysgol Rhydychen. 
Eto i gyd, teifl gwaith yr Ysgol honno oleuni gwerthfawr ar yr holl 
bwne. Yn y blynyddoedd diweddaf ni bu hynotach datblygiad 
addysgol na thyfiant Ysgol gyffredin o Ddiwinyddiaeth Wyddonol 
yn Rhydychen, lle cydweithia ysgolheigion Eglwysig ac Anghyd- 
ffurfiol. A chlywais efrydwyr Anghydffurfiol a fu’n astudio Diw- 
inyddiaeth yn Rhydychen, yn canmol yn frwdfrydig bron fel y 
mae cydymgais radlon mewn dysg yn symbylu’r naill a’r llall. 
Dyweder bod efrydydd yn astudio ar gyfer Anrhydedd mewn 
Diwinyddiaeth. Dichon ei fod yn dilyn un gyfres o ddarlithoedd 
gan Uchel Eglwyswr, un arall gan Athro yng Ngholeg Mansfield 
(Annibynnol) ac un arall yn Manchester New College (Undodaidd), 
a hyn yng nghanol Tractariaeth, ynghanol y traddodiadau a’r 
cysylltiadau sydd ynglyn ag enwau’r gwyr mawr, Pusey, Newman 
a Keble. Pa brawf mwy trawiadol a ellid ei gael fod maes eang 
mewn astudiaeth ddiwinyddol ddiweddar lle nid oes cloddiau 
enwadol yn gwarchae’r llafurwyr ynddo rhag ei gilydd, ond rhyddid 
perffaith i gydweithio ar y telerau gorau? Ym Mbhrifysgolion 
Sgotland cyfetyb yr amgylchiadau yn well i’n rhai ni, canys er 
mai gwir yw fod y pedair Cadair Ddiwinyddol ymhob un ohonynt 
yn gyfyngedig i aelodau o’r Eglwys Sefydledig, y mae cyn wired 
hefyd, ac eithrio ar y cysylltiad rhwne yr Eglwys a’r Wladwriaeth, 
na ellir yn ymarferol wahaniaethu rhwng Diwinyddiaeth yr Eglwys 
Sefydledig ac eiddo’r Eglwys Rydd. Eto i gyd, y mae Colegau 
cwblgywair yno yn perthyn ir Eglwys Rydd, gydag Athrawon 
enwog, a’u cyfraniadau at lenyddiaeth ddiwinyddol yn cystadlu 
ag eiddo Athrawon y Brifysgol. Manceinion modd bynnag sy’n 
cyfateb orau i’n hamgylchiadau ni. Yno y mae Cangen Diwinydd- 
iaeth yn hollol gyf-enwadol, fel y buasai’r eiddom ni, ac er bod 
ynddi bedwar Athro, a Darlithydd, penodedig yn uniongyrchol 
gan y Brifysgol, eto’n gysyllitiedig 4 hi ni cheir dim llai nag wyth 
o Golegau Diwinyddol gwahanol, ac ymhob un o’r rheini, cydnabydd- 
ir rhai darlithwyr fel athrawon ar gyfer Arholiadau Gradd. Ni 
ragorir arni chwaith, os oes cystal iddi, gan unrhyw Gangen 
Ddiwinyddol mewn Prifysgol Brydeinig ddiweddar, mewn grym 
bywyd, a chydweithrediad ffrwythlon. Yn _ wir, braidd nad 

ymddengys y Prifathro Evans fel pe wedi anghofio na chyfyngir 
efrydiaeth ddiwinyddol mewn un modd ir pedwar prif bwne y 
mae’n anhepgor eu dysgu cyn y gwna’r Brifysgol gydnabod 
Coleg Diwinyddol. I bob pwrpas, gadewir allan Grefydd Gymharol, 
a’r lle dysgir Hanes Crefydd, ni wneir ond ei gyplysu ag Athroniaeth 
Crefydd. Ymae’n rhaidiun athro gyfuno Esboniadaeth o’r Hen 
Destament 4 Hebraeg, ac i un arall Esbonio’r Testament Newydd 
A dysgu Groeg Hellenistaidd. Pe ceid y pedair Cadair cynygiedig, 
gellid rhannu’r cypliadau hyn, a rhoi addysg arbenicach ymhob un. 

Heblaw y buesid fel hyn yn ysgafnhau baich gorthrwm yr athrawon, 
ni ddylem anghofio chwaith fod rhyw ysbrydoliaeth hefyd mewn 
rhif. A bwrw bod pethau eraill yn gyfartal, y mae swm bywiog- 
rwydd deallol mintai o athrawon yn yr un maes yn amrywio, o fewn 
terfynau neilltuol, bron yn ol eu rhif. Gwych o symbyliad yw 
cymdeithas a chydymdrafod. Yn wir, y maent braidd yn 
anhepgor i rai meddyliau, os am wneuthur gwaith effeithiol ym myd 
y deall; ac efallai na cheir y bywyd deallol cyffredin hwn mewn 
unrhyw fath o gymdeithas i’r graddau amlwg y ceir ef mewn 
Canghennau o Brifysgol. Un o wendidau’r gorffennol fu fod cynifer 
on Colegau Diwinyddol wedi gorfod dwyn eu gwaith ymlaen yn 
y fath gyflwr neilltuedig. Bu sefydlu’r Colegau Cenedlaethol o 
gryn fudd iwella hyn yn barod, ac nid oes le i amau, pe derbynid 
y cynllun a amlinellais, na chryfhai atyniad canolfannau’r Brif- 
ysgol yn fawr eto, ac felly gallem edrych ymlaen at yr adeg pan 
ddelai’r Colegau Diwinyddol hynny sydd heddyw’n dal i fyw eu 
hen fywyd mewn neilltuedd urddasol, ac y gadawent o’r diwedd eu 
hunigedd, gan ddwyn i’r gronfa gyffredin rym eu hathrawon galluog, 
yn ogystal 4’u hen draddodiadau hybarch. 


HARRI R. REICHEL. 

EIN DIWINYDDION IEUAINC AC 
YMCH WILIADAETH 


p** sefydlir neu pan waddolir eglwys neu ysgol neu goleg gan 
unrhyw Wr neu nifer o wyr neu gan werin gwlad, disgwylir 
ymhen rhai blynyddoedd o ymdrech galed ryw fesur o ffrwyth yn 
cyfateb ir ymdrech a wnaed 1 sylfaenu’r cyfryw sefydliad. Yn 
fynych, mae’n wir, edrychir am ffrwyth yn rhy gynnar, ac ni roir 
digon o amser i’r cynnyrch i’w amlygu ei hun. Trwy lafur a 
hunanaberth mawr, hanner can mlynedd yn ol a chyn hynny, 
y dechreuwyd sylweddoli breuddwydion caredigion addysg yng 
Nghymru trwy sefydlu Coleg Aberystwyth yn 1872. Wedi hynny, 
daeth y colegau cenedlaethol eraill ym Mangor a Chaerdydd, ac yn 
ddiweddarach drachefn, ein Prifysgol. Y mae hon wedi bodoli am 
un mlynedd ar hugain, ac ar y 26ain o Fehefin yn y flwyddyn 
hon, daw i’whoed. Y mae’r ffrwyth a fedwyd yn ein gwlad trwy’r 
sefydliadau hyn yn helaethach nag a ddisgwyliasid gan y rhai fu’n 
eu sefydlu; ond gorfodir ni i gydnabod fod {rhai amheuwyr a 
ddadleuant nad yw’r cynnyrch wedi cyrraedd yn agos i fyny at yr 
hyn y gobeithid amdano. Am yr amheuwyr a siomwyd yn‘eu 
gobeithion, tybiaf na roesant iawn ystyriaeth i’r hyn a ellid yn deg 
ei ddisgwyl oddiwrth ein sefydliadau addysg o bob natur, nad 
ydynt ond ieuainc eto. Efallai y’n tueddir ni, yn anymwybodol, 
i gymharu Prifysgol Cymru, sydd mor ieuanc, a’r hen Brifysgolion 
sydd ganddynt draddodiadau a hanes pum neu chwe chanrif neu 
ragor y tuoliddynt. Nid teg, er enghraifft, cymharu ein Hysgolion 
Sir a sefydlwyd chwarter canrif yn ol, 4 rhai o “‘ ysgolion cyhoeddus”’ 
y Saeson sy’n edrych yn ol dros ganrifoedd at eu cychwyn, megis 
Ysgol Caerwynt a sefydlwyd yn 1393, ac Ysgol Eton a sefydlwyd 
yn 1439. Rhaid mantoli’n gyfiawn gyda phethau fel hyn. 

Ond er dywedyd hyn, nid wyf heb feddwl y gallesid disgwyl, 
mewn un adran o waith Prifysgol Cymru, er ieuanged yw, fwy o 
‘ ffrwyth efrydiaeth ac ymchwil na’r y sydd hyd yma wedi ei amlygu; 
a’r adran honno yw Diwinyddiaeth. Y mae eisoes lu mawr o’n 

graddedigion wedi mynd drwy’r arholiad cyntaf am y radd o B.D. ; 
a nifer go helaeth wedi cwblhau eu cwrs a derbyn y radd honno yn 
gyfiawn. Ystyrrir y cwrs yn gyfryw ag sy’n gofyn astudiaeth galed 
a thrwyadl, ac yn trethu galluoedd meddwl yr efrydydd yn dost ; 
ac am y gwr a enilla’r radd hon, gellir dywedyd fod ganddo, yn 
ddiamheuol, achos i ymffrostio yn ei radd. Yn wyneb hyn, tybiasem. 
y caem cyn hyn arwyddion amlycach o waith ymchwil ac o ffrwyth 
gwerthfawr o dan law’r graddedigion hyn. Gwn am lawer sy'n. 
datgan eu siomiant, yn ddibetrus, oblegid y prinder cynnyrch yn 
codi oddiar ddiffyg ymroddiad neu ddyfalbarhad ynglyn ag 
ymchwiliadaeth a ddangosir gan ein diwinyddion ieuainc. Y 
mae’r siomiant yn fwy gan uched oedd eu disgwyliadau. Efallai 
fod y beirniaid, fel yr awgrymwyd, yn disgwyl yr egin a’r grawn 
a’r ffrwyth yn llawer rhy gynnar. Nid mewn byr amser y daw 
Prifysgol, mwy na sefydliadau addysg eraill i’w treftadaeth. Ond 
er dywedyd hyn a rhagor i gyfiawnhau’r Brifysgol, rhaid i ni gyd- 
nabod i ni edrych am gnydau toreithiog ar feysydd Diwinyddiaeth 
a fyddai’n glod i’n hysgolheigion, ac yn godiad pen i ddiwinyddiaeth 
Cymru. Tybiasem y byddai gennym yn awr “ Ysgol ddiwinyddol 
Gymreig,” a gydnabyddid gan brif ddiwinyddion y byd; ond hyd 
yma, nid oes dim yn ein plith a ellir ei alw’n “ ysgol ” o gwbl. 

Ac nid yw ieuenctid ein graddedigion yn ddigon i gyfiawnhau’r 
diffyg. Os na wneir gwaith da neu gychwyn gwaith da gan wr 
pan fo’n ieuanc, neu, o leiaf, os na ddengys fod ynddo athrylith 
neu allu i wneuthur gwaith penigamp, pan fo’n ieuanc, ofer dis- 
gwyl dim oddiwrtho pan él ymlaen mewn dyddiau. De Maistre, 
y Ffrancwr, sy’n dywedyd—os na bydd dyn wedi ennill ei oruchaf- 
iaeth cyn bod yn ddeg ar hugain, ni choncwera byth wedyn. Gwir 
i lawer bardd a Ilenor ddangos beth oedd ynddynt, am y waith 
gyntaf, wedi cyrraedd yr oedran hwnnw; ond yn gyffredin, fe 
ddeil y rheol fel y gosodir hi gan de Maistre. Dangosodd Macaulay 
ei fod yn draethodwr diguro, ac ef yn 25 oed; ac ystyrrid Mr. 
Gladstone yn “rising hope of the stern and unbending Tories” ~ 
cyn bod yn 30; ac am rai blynyddoedd cyn hyn, enillasai safle 
anrhydeddus fel un o brif seneddwyr Prydain Fawr. O’r ochr 
arall, Dryden, ac yntau’n un o’r prif-feirdd Seisnig, a groesasai’r 

llinell cyn dangos ir byd fod ganddo’r wir awen. Pa le mae 
gweithiau gwreiddiol ein graddedigion diwinyddol ? Pa le y gwelir 
ffrwyth eu hymchwil yn nhiriogaethau diwinyddiaeth ? Erbyn 
hyn, y mae twysged go dda, rhwng 60 a 70 wedi graddio’n B.D. 
yn gyflawn. Graddiodd cynifer 4 15 yn 1915, y flwyddyn olaf 
y medrais osod fy llaw ar galendar y Brifysgol. Agorwyd y 
Brifysgol yn 1896, ac er 1897, y mae 31 0 raddedigion wedi graddio 
gydag anrhydedd mewn Hebraeg, heb gyfrif y nifer a raddiodd yn 
yr un cyfnod mewn Athroniaeth. 

Tueddwyd fi i roi’r ystyriaethau hyn ar bapur, nid yn unig oblegid 
ymddiddanion 4 chyfeillion, ond hefyd oblegid i mi ddarllen, ryw 
3 neu 4 blynedd yn ol lyfr adnabyddus Schweitzer yn ei ddiwyg 
Seisnig—‘ The Quest of the Historical Jesus.” Gwyddwn wrth 
eu henwau, am liaws mawr o’r diwinyddion y cyfeirir atynt yn y 
llyfr hwnnw, ond nid oedd gennyf weledigaeth eglur am y lleoedd 
a’r prydiau y blodeuent ynddynt. Felly, yn chwanegol at swyn 
cynllun a thestyn y gyfrol, yr oedd yn amheuthun 1 mi gael yr 
awduron hyn wedi eu Ileoli’n iawn o ran eu hamseroedd. Ac at 
hyn, hoftwn y nodiadau byrion ond gwerthfawr a geid ar odreon y 
tudalennau am yr awduron Germanaidd a wnaethai s6én nid bychan 
amdanynt eu hunain yn y byd diwinyddol. Y peth a’m synnodd 
i fwyaf yn y cysylltiad hwn oedd zeuenctid lliaws mawr o’r diwinydd- 
ion hyn,—mor ieuainc oeddynt pan gyhoeddwyd ganddynt eu 
cynyrchion diwinyddol a’u gwnaeth yn adnabyddus ymhob 
cyfandir a gwlad lle’r astudir diwinyddiaeth o gwbl. Dyna 
Schweitzer ei hun, nid wyf yn tybied ei fod yn 3§ oed pan gyhoeddodd 
ei “ Quest,” llyfr y gellir dywedyd amdano iddo greu cyfnod newydd 
yn hanes Apocalyptic, a bod yn rhaid cyfrif ag ef pan ymdrinir 
ar pwne hwn. Cymerer enghreifftiau eraill. Yr oedd Kautsch 
a anwyd yn 1841, yn frivat-docent (neu athro cynorthwyol) yn 
Leipzig yn 28 oed, ac yn brofieswr yr Basel yn 31. Ganwyd Jiilicher 
yn 1857, a chyhoeddodd ei gyfrol gyntaf ar Ddamhegion yr Iesu 
yn 1888, pan oedd yn 31. Nid oedd H. H. Wendt, a anwyd yn 
1853, ddim ond 33 pan gyhoeddwyd ei ran gyntaf o “ Ddysgeidiaeth 
yr Iesu.”” Baldersberger, a anwyd yn 1856, oedd gymharol ieuanc 
pan ysgrifennodd rai 071 draethodau mwyaf adnabyddus. Ganwyd 

Oskar Holtzmann a Wrede yn yr un flwyddyn, 1856. Bu’r olaf 
farw yn 1907, yn 48 oed, a chyhoeddodd ei “‘ Ddirgelwch Messian- 
aidd yn yr Efengylau” yn 42 oed. Dyma oedran Holtzmann hefyd, 
athro diwinyddol yn Giessen pan ddae‘h ei “ Fywyd yr Jesu ” 
drwy’r wasg. Ganwyd Emil Schiirer yn 1844, ac yr oedd yn athro 
yn Leipzig, pan oedd yn 29. Iohannes Weiss a anwyd yn 1863, 
ac nid oedd ond 29 pan gyhoeddodd ei draethawd nodedig ar “ Ddys- 
geidiaeth yr Iesu am Deyrnas Dduw.” Yn 1865 y ganwyd Bousset; 
27ain oed oedd ef pan gyhoeddodd ei ‘‘ Ddysgeidiaeth yr Iesu ar 
Iddewiaeth.” Yn yr un flwyddyn y ganwyd Dalman; 29 oedd 
ef pan gyhoeddodd ei “‘ Ramadeg Aramaeg,” a 33 pan ysgrifennodd 
ei “‘ Eiriau’r Iesu.”” Nid oedd ond 23 pan gyhoeddodd ei “ Ddioddef- 
aint a Marwolaeth y Messiah,” a 25 pan ddaeth drwy’r wasg el 
“ Beth a ddywed y Talmud” am yr Iesu. A gellir enwi eraill yn 
yr un modd. Efallai mai’r enghraifft fwyaf nodedig yw Hans 
Lietzmann, a ysgrifennodd ei bamfflet ar “ Fab y Dyn” ar gyfer 
ei radd ym Mhrifysgol Bonn yn 1896. Nid oedd ef y pryd hwnnw 
ond 21 oed. Dyma draethawd, beiddgar mae’n wir, a synnodd y 
byd diwinyddol. A’r hyn a wnaed gan Lietzmann, oni ellir ei 
wneuthur neu rywbeth tebyg iddo gan rai o’n Cymry ieuainc ? 
Efallai y gwrthddadleuir—y gellir dywedyd cyffelyb bethau am 
ein graddedigion mewn gwybodaethau eraill; yn wir, maentumir 
mai ychydig o waith gwreiddiol a wnaed yn yr ugain mlynedd 
ddiweddaf, gan efrydwyr ein Prifysgol yn eu hymchwil mewn 
gwybodaethau naturiol a changhennau eraill o ddysg. Ond go 
brin y mae’r wrthddadl yn gywir. Credaf fod llawer mwy o waith 
sylweddol wedi ei wneuthur gan ein hysgolheigion ieuainc mewn 
canghennau eraill nag mewn athroniaeth a diwinyddiaeth. | 
Gwrthddad1 effeithiolach yw hon a gynygir—sef fod y German- 
iaid yn eu hymwneud 4 phob gwybodaeth Feiblaidd yn anhraethol 
fwy annibynnol eu meddwl, yn eofnach, neu efallai yn fwy rhyfygus 
gyda’u hymchwil Beiblaidd nag a dybir yn weddaidd gan ddiwinydd- 
ion ein gwlad ni. Nid ydynt mor barod i dderbyn traddodiad ; 
y maent yn llai ceidwadol. Rhyddfrydigrwydd beiddgar ac eithafol 
yw un o’'u nodweddion amlycaf. Mynnant ddelio 4’r Beibl fel 
unrhyw lyfr hanes arall. Ni thynnant yn ol oddiwrtho, oblegid 

thyw gysegredigrwydd, gwirioneddol neu dybiedig, sy’n perthyn 
iddo. Rhaid chwilio i'w gynnwys fel i gynnwys pob llenyddiaeth 
arall, a chymhwyso ato ef yr un egwyddorion hanesyddol ag a 
wneir at Herodotus neu Thucydides neu un arall o’r haneswyr. 
Ni rwystrir hwynt gan syniadau a priort am ysbrydoliaeth; ni 
ddysgant fod yn rhaid i’r Beibl fod fel hyn neu fel arall yn ol rhyw 
syniad mympwyol o’u heiddynt eu hunain. Gyda hwy, rhaid 
definio ysbrydoliaeth y Beibl oddiwrth yr hyn a gesglir o’r Beibl 
eihun. Yn ein gwlad ni, edrychid at ysgrythyr yr Hen Destament 
a’r Newydd gyda chysegredigrwydd arbennig; a byddai delio a 
hon fel 4 rhyw gyfrol arall yn ein gosod yn agored 1 farnedigaeth, 
fel ar Uzzah, a estynnodd ei law at Arch y Cyfamod, pan gludid hi 
o dy Abinadab yn Gibeah, i'w dwynidy Obed Edom. Rhaid oedd 
edrych arno gyda pharchedigaeth dyladwy : yr oedd yn Ilyfr Duw, 
h.y., yr oedd wedi ei ysgrifennu 4 bys Duw, pob llythyren a phob 
iod ohono, hyd at yr atal-nodau. A’r cysegredigaeth hwn, yr 
eulabeia hwn, efallai, fu un o’r prif resymau paham yn yr oesoedd 
o’r blaen yn hanes diwinyddiaeth ein gwlad, yr ataliodd ein 
dysgedigion eu llaw rhag cyffwrdd yn rhy ryfygus, fel y tybient hwy, 
ag ef. Digwyddodd hyn, mae’n ddiau, oblegid y Ile pwysig a 
roddwyd i’r Beibl ym meddwl y Diwygwyr Protestanaidd. Wedi 
di-orseddu anffaeledigrwydd yr Eglwys, rhoes y Protestaniaid 
anffaeledigrwydd llyfr yn ei le: a dyma’r athrawiaeth sydd wedi 
Hywodraethu cwrs diwinyddiaeth yr ynysoedd hyn, i raddau 
pell, o hynny hyd yn ddiweddar. Erbyn hyn, credir athraw- 
iaethau mwy rhyddfrydol a llawer mwy naturiol am y Beibl, 
syniadau, mae’n wir, a gynyrchai fraw yng nghalonnau hen saint 
genhedlaeth yn ol arhagor. A chan y credir y syniadau diweddaraf 
hyn gan y lliaws mawr o’n diwinyddion ieuainc, nid annhebyg y 
ceir, efallai, cyn bo hir ymchwiliadau gwerthfawr a fydd o werth 
parhaol ’r Eglwys yn y dyfodol. 

Cynygir y rhesymau canlynol am brinder ffrwyth diwinyddol 
gan ein graddedigion—diffyg manteision i astudio, bychander 
adnoddau eu Ilyfrgelloedd, yr anhawster a geir 1 bwrcasu’r llyfrau 
angenrheidiol, pellter eu cartrefi oddiwrth y llyfrfaoedd cyhoeddus 
a chenedlaethol yn Aberystwyth, neu Fangor, neu Gaerdydd; a 

heb y manteision a geir lle y mae llyfrfaocedd dan gamp, amhosibl, 
mae’n ddiau, yw gwneuthur llawer ynglyn ag ymchwil. Ond 
gyda hunanaberth a phenderfyniad di-ildio, modd bynnag, o du’r 
efrydwyr, a gwell ysgoloriaethau a chymrodoriaethau at hyn o 
amcan gan y Brifysgol neu’r Wladwriaeth, nid annhebyg y ceid, 
cyn pen hir, rywbeth teilwng ohonom, a gwerth ei arddangos fel 
cynnyrch meddwl ac astudiaeth ein diwinyddion. 

Eto, adgoffeir ni fod ein hefrydwyr athrofaol sy’n graddio mewn 
diwinyddiaeth a’u llygaid ar y weinidogaeth ; ac ar ol blynyddoedd 
o baratoi cyson a dygn yn yr ysgolion a’r Colegau Cenedlaethol, a 
chwrs ychwanegol o dair blynedd caled wedyn i wynebu yr ymdrech 
fawr am y B.D., teimlant fel rhai wedi Ilwyr flino, heb na nerth 
nac ynni ynddynt i lafurio ymlaen mewn astudiaeth ac ymchwil 
ychwanegol; rhaid iddynt, yn awr, orffwys ar eu llawryfau a 
enillwyd eisoes, heb feddwl am anrhydedd uwch iw gyrraedd. 
Tybiant fod yr adeg wedi dyfod i gydio yng ngwaith mawr eu bywyd 
—y maent yn agored i alwad oddiwrth eglwys a ddichon fod yn 
chwilio am fugail iddi ei hun: a phan ymgymerir a’r swydd hon, 
buan y darganfyddant fod galwadau’r swydd o fugail eglwysig mor 
Iluosog ac mor orthrechol, fel y terfir pob ysbryd a dyhead a ddichon 
fod ynddvnt am yr efrydiaeth uwch honno y sonnir amdani yma. 
Ac nid yw amgylchiadau ariannol y mwyafrif mawr o’n hefrydwyr 
gweinidogaethol yn ffafriol Pr amcanion hyn. Pobl ieuainc mewn 
amgylchiadau cyffredin ydynt gan mwyaf, rhai y mae’r “ res angusta 
domi” yn llygad-rythu arnynt yn feunyddiol. Ac rr cyfryw y 
mae’r syniad am chwanegu blwyddyn neu ddwy o fyw o dan yr hen 
amodau—byw caled, eu hymddifadu eu hunain o gysuron bywyd 
ac efallai o wir angenrheidiau bywyd—y mae hyn yn syniad sydd 
iddynt hwy yn anodd dygymod ag ef, ac yn wir, i rai ohonynt yn 
anhyall. Yrunigateb y gellir ei gynnygihyn yw—fod anawsterau 
fel yr uchod wedi eu goresgyn ganwaith cyn hyn. Y mae concro 
anawsterau sydd ar ffordd Cymro yn ei ymchwil am addysg yn 
nodwedd arbennig yn ei gymeriad ; a hyderir y gwelir llawer Cymro 
eto, hyd yn oed wedi ennill ei B.D., yn teimlo ar ei galon, er gwaeth- 
af pob caledi, i ddal ati trwy ddyfalwch a nerth athrylith i chwan- 
-egu at wybodaeth Eglwys Crist ac ehangu ei therfynau. 


EIN DIWINYDDION IEUAINC 31 


Y mae rhai o raddedigion y B.D. wedi graddio hefyd yn M.A., 
a diau fod rhai Theses diwinyddol wedi eu hanfon i’r arholwyr 
prif-athrofaol ar gyfer y radd olaf a enwyd. Onid oes ychydig, 
o leiaf, o’r cyfryw yn deilwng ?whargraffu? Paham y gosodir y 
traethodau hyn yn bentwr yng nghistiau’r Brifysgol, 1 bydru ar ben- 
nau ei gilydd? Os dywed y Brifysgol nad ynt werth eu cyhoeddi i’r 
byd, dyna ddiwedd ar y mater, er yr adlewyrchai hynny’n anffafr- 
iol ar un o’n prif arholiadau athrofaol; ond os oes rhai ohonynt 
yn deilwng, yna dyger hwynt i’r wyneb i gael Ile yn yr haul. 

Wedi ysgrifennu’r uchod, gwelais fod aelodau Urdd y Graddedig- 
ion yn eu cyfarfod blynyddol ym Mangor ym mis Ebrill, yn trafod 
yr un pwnc ag a geir yn yr ysgrif hon. Awgrymwyd yno fod ei 
graddedigion diwinyddol yn rhy fodlon 1 ymsefydlu wedi gorffen 
eu cwrs athrofaol, yng ngwaith y bugail eglwysig yn unig. Edrych- 
ant ar y B.D. fel diwedd astudiaeth ddiwinyddol ac nid fel ei dechreu. 
Ac yn briodol iawn, ffurfiwyd ym Mangor adran ddiwinyddol ynglyn 
a’r Urdd, fel y gwneir ynglyn a’r gwybodaethau eraill. Amcan 
yr adran newydd fydd hyrwyddo ymchwiliadau diwinyddol ar ol 
graddio ; a sicr yw, y rhydd yr adran hon y symbyliad a’r cyffyrdd- 
iad bywiol, personol sy’n angenrheidiol ar ein diwinyddion. Heb 
y symbyliad hwn, anodd eu calonogi pan fyddont yn ymdrechu 
llafurio fel efrydwyr ar wahan oddiwrth ei gilydd. Ond o gael 
canolbwynt priodol, fel yr awgrymwyd gan Urdd y Graddedigion, 
gorchfygir pob anhyder a digalondid, a rhoddir cychwyn i’n pobl 
ieuainc, yn unigol a chorfforaethol, mewn meysydd o astudiaeth 
a fydd o werth parhaol i lenyddiaeth yr Eglwys. 

Hyderaf na thyb neb i mi ysgrifennu mewn ysbryd annheilwng 
tuag at Brifysgol fy ngwlad na thuagat ei graddedigion. Ym- 
drechais ganlyn rheol Othello—‘‘ nor set down aught in malice,” a 
bu geiriau’r ysgrythyr yn swnio yn fy nghlustiau wrth ysgrifennu 
pob paragraff—“ tynner ymaith pob chwerwedd a llid.” Ysgrif- 
ennais gyda’r unig amcan, i helpio codi, os medrwn, yr hen wlad 
nid yn ei hol, ond yn anhraethol uwch nag y bu erioed o’r blaen yn 
y gorffennol, a’1 gwnethur o ran ei diwinyddiaeth yn edmygedd 
diwinyddion, holl wledydd Cred. 


Aberystwyth. DAVID SAMUEL. 

U Alun farw yn gymharol ieuanc, ac y mae oddeutu pedwar 
ugain mlynedd oddiar hynny, ond y mae darnau o’i waith yn 
fwy byw heddyw nag erioed. Ni ellir dywedyd hyn ir un 
graddau am ei gyfoeswyr, megis Dewi Wyn, Gwallter Mechain, 
Caledfryn, Tegid, ac eraill. Yn eu hoes, safent yn uwch yngolwg 
y gened] nag Alun. Gellir dywedyd yr un peth am Eben Fardd, 
Teuan Glan Geirionydd, a Hiraethog. Nid wyf yn sicr eu bod yn 
uwch heddyw. Nid oes yng ngweithiau yr un ohonynt ddim mor 
aruchel a ‘‘Marwnad Heber.” Mae llu o Gymry wedi teimlo i’r 
byw wrth ddarllen hon; ac ni all neb, wrth ei darllen, lai nag 
edmygu ei chrebwyll, ei hiaith, a’1 pheroriaeth. 
Argrafiwyd Ceinion Alun yn 1851, gan Mr. Isaac Clarke, Rhuthyn, 
a cheir yn y llyfr gofiant a ysgrifennwyd gan y golygydd, y Parch. 
G. Edwards, M.A. (Gutyn Padarn); ond ni rydd ef odid ddim o 
hanes y bardd-offeiriad gweithgar yn ystod y saith mlynedd olaf 071 
fywyd. Gellid meddwl iddo syrthio i ddinodedd pan adawodd 
Ogledd Cymru am Sir Benfro ; a chwyna Gutyn Padarn mai blynydd- 
oedd diwaith mewn Ilenyddiaeth farddonol fu tymor ei arhosiad ym 
Manordeifi. Fel un 01 ddilynwyr yn rheithoriaeth Manordeifi, 
dymunaf dystiolaethu na lafuriodd offeiriad erioed yn fwy eiddgar 
a se'og nag Alun, yn ystod y saith mlynedd y bu yn Nyfiryn Teifi. 
Brodor ydoedd John Blackwell o Degeingl. Ganed ef, yn 1797, 
yn agos ir Wyddgrug; ac oddiwrth yr afon a red drwy ei fangre 
enedigol y galwodd ei hun yn ddiweddarach dan yr enw Alun. 
Bernir mai o Swydd Derby y daethai ei gyndadau yn wreiddiol. 
Yr oedd ei dad yn Wr dichlynaidd, mwnwr wrth ei alwedigaeth, 
ac yr oedd ei fam yn un o ragorolion y ddaear. Hyfforddwyd Alun 
gan ei rieni yn ofalus. Ymaelododd yn fore yn Eglwys y Plwyf, 
a mynychai Ysgol Sul y Trefnyddion Calfinaidd oedd yn nes at et 
ddrws. Dysgodd emynau a rhannau helaeth o’r Ysgrythyr ar ei 
gof. Y pryd hynny, nid oedd ysgol yng nghyrraedd bachgen 

tlawd fel Alun; ond darllenodd bob Ilyfr a ddeuai i’w ddwylo, ac 
y mae’n sicr iddo ddarllen Ilawer ar ei Feibl. Pan oedd yn un ar ddeg 
oed, aeth yn brentis at grydd, oedd nid yn unig yn grefftwr da, ond 
hefyd yn dipyn o lenor a bardd. Dysgodd y bachgen ei grefft, a 
hefyd yn ddiameu lawer am lenyddiaeth ei wlad, oddiwrth ei feistr. 
Pan oedd yn ddwy ar bymtheg oed yr oedd wedi gorffen ei brentis- 
iaeth ; a byddai’n fynych yn myned ar daith i Gaerlleon. Bu ei 
deithiau o gynhorthwy dirfawr iddo chwanegu at ei wybodaeth, 
oblegid troai i bob ty y clywai fod ynddo lyfrau neu lawysgrifau. 
Llwyddodd fel hyn 1 ddyfod o hyd 1 lawer o lyfrau gwerthfawr. 
Aml y gwelid ef yn cerdded y deuddeng milltir o Gaer i’r Wyddgrug 
4 bwndel o lyfrau ail-law ar ei gefn. Cynyddai ei lyfrgell yn ol fel 
y cynyddai ei enillion. Darllenai bopeth a ddeuai o hyd iddo, yn 
Gymraeg a Saesneg: a phan fyddai yn rhy brysur i ddarllen ei hun, 
erfyniai ar rywun a ddigwyddai fod yn y gweithdy yn disgwyl am 
ei esgidiau i ddarllen iddo. Daeth, mewn canlyniad, yn ddyn 
leuanc eang el wybodaeth, a nodedig am goethder ei chwaeth. 
Ymlwybrai : hagddo, ond ni wyddaii ba le yr oedd yn myned. Nid 
ar ddarllen yn unig yr oedd ei fryd ef, ond hefyd ar gyfansoddi. 
Erbyn hyn, yr oedd yr Eisteddfod wedi dyfod i fri, a theimlai rhai 
Eglwyswyr blaenllaw a bonedd Cymru ddiddordeb mawr ynddi. 
Fel llu 0’i gydgenedl, dangosodd Alun awydd am gystadlu. Dichon 
ei fod yn ymgeisydd yn Eisteddfod Gwrecsam yn y flwyddyn 1820 ; 
ond Bardd Nantglyn enillodd ar “ Farwolaeth Sior IIL,” a Ieuan 
Glan Geirionydd gafodd y wobr am yr awdl ar “ Hiraeth Cymro 
am ei wlad.” Aeth Blackwell ieuanc yno 4 nifer o englynion 
anerchiadol, ond mwy o wg nag a wén a gafodd gan y prif-feirdd. 
Ni ddigalonnodd oblegid ei fethiant, ond ymwrolodd i lafurio yn fwy 
egniol nag erioed. Mae’r flwyddyn 1823 yn un bwysig yn ei hanes. 
Yn ystod y flwyddyn hon enillodd ar awd] ar “ Enedigaeth Iorwerth 
IJ.” yn Eisteddfod Rhuthyn. Nid oedd ond 2§ain oed. Enillodd 
ddwy wobr mewn Eisteddfod a gynhaliwyd yng Nghaerwys. Yn 
Eisteddfod yr Wyddgrug daeth y gadair i’w ran am awdl ar “ Faes 
Garmon,” ac enillodd y wobr am draethawd ar “ Undeb a Brawd- 
garwch.” Dechreuodd feddwl am ei gymhwyso’i hun gogyfer a’r 


Weinidogaeth Eglwysig, ond gwelai fod yr anawsterau fel mynydd 
Cyf. VII. Rhif r. 3 

mawr. Llithrai amser heibio, ac nid oedd un drws 0 ymwared yn 
agor iddo. Yr oedd rhediad bryd Alun rywbeth yn debyg i eiddo 
Gwallter Mechain, Ieuan Glan Geirionydd, Nicander, Silvan Evans, 
Tudno, Glasynys, Myfenydd, ac eraill a ellid eu henwi, sef tuagat 
gymryd urddau Eglwysig. Fodd bynnag, ar derfyn gweithred- 
iadau Eisteddfod Rhuthyn, cawn Arglwydd Mostyn, Archddiacon 
Clough, a charedigion eraill, yn ymgyfarfod mewn gwesty yn y 
dref, i siarad ynghylch y modd i ffurfio cronfa er mwyn rhoddi 
addysg i’r bardd ieuanc talentog yn un o’r prifysgolion. Ofer 
iddo fuasai myned i Rydychen neu Gaergrawnt heb baratoad ; 
ac felly, er mwyn ymbaratoi, wele ef yn nechreu Ionawr, 1824, yn 
cychwyn oi gartref tuag Aberriw, ym Mhowys, i fod yn ddisgybl 
ir Parch. Thomas Richards, ficer y plwyf. Ardal Seisnig oedd 
Aberriw; ond yr oedd yn y cyffiniau nifer o bersoniaid Cymreig, 
ac yn eu plith yr enwog Wallter Mechain. Llwyddasant rywsut 
i ddylanwadu’n ddigon cryf ar rywrai i gynnal eisteddfod mewn lle 
mor Seisnigaidd 4’r Trallwng. Cyfansoddodd Alun draethawd 
rhagorol ar yr iaith Gymraeg ar ei chyfer, ac enillodd y wobr. 
Dengys y traethawd hwn wybodaeth a gallu meddyliol o’r radd 
uchaf, ac y mae’r arddull yn esmwyth a dirodres iawn. 

Yn nesaf, cawn ef yn dechreu ar ei yrfa yng Ngholeg yr Iesu, 
Rhydychen; ac yn y chweched flwyddyn ar hugain o’i oedran yn 
ymgodymu yn galed a’r iaith Roeg. Dengys ei lythyrau mor flin 
fu ei ymdrech. Ofnai rhag siomi disgwyliadau ei gyfeillion a’1 
noddwyr. Yr oedd “yn fynych yn crynu wrth feddwl am yr 
arholiad, yn enwedig wrth weled cynifer a gawsent eu dwyn i fyny 
yn-yr ysgolion goreu o’u mebyd yn colli’r dydd.” Oddiwrth bopeth 
a wyddys am ei hanes, cadwodd ei gymeriad yn ddilychwin, ac ni 
threuliodd ei amser yn ofer. Aeth i Rydychen i efrydu, a phar- 
haodd yn efrydydd diwyd tra fu yno, er gwaethaf pob temtasiwn. 
Profodd yn esiampl ddisglair 1 lawer ar ei ol; a dangosodd y gellid 
cyfuno cariad at lenyddiaeth 4 chymeriad. Mewn Ilythyr at ei 
rieni, wedi ei ddyddio “ Athrofa’r Iesu, Rhydychen, Chwef. 11, 
1826,” ceir y nodyn a ganlyn :—“ Bydd yn dda gennych glywed 
fy mod i ac oddeutu hanner dwsin o’m cyd-ysgolheigion wedi 
Ilwyddo i gael cymdeithas genhadol fechan yn ein hathrofa. Yr 

ydym hefyd yn ymgyfarfod yn ystafelloedd ein gilydd, yn olynol, 
ar nosau Sul, i ddarllen y Beibl a gweddio.” Er maint y rhwystrau 
a ddaeth i’w ran ym more’i oes a’i liaws anfanteision, Ilwyddodd — 
i basio’i holl arholiadau, a graddiodd ym Mai 1828. Cyn diwedd | 
yr un flwyddyn, enillodd y wobr yn Eisteddfod Dinbych am ei 
fawrnad anghymharol ar “ Farwolaeth yr Esgob Heber.” Y mae 
yn werth sylwi iddo ennill ei holl fuddugoliaethau eisteddfodol yn 
gynnar yn ei oes. 

Yn 1829 ordeiniwyd ef i guradiaeth Treffynnon, a chafodd felly 
ddechreu ei waith fel offeiriad yn Iled agos i’w hen gartref. Wedi 
gwasanaethu yno yn gymeradwy iawn am bedair blynedd, cynyg- 
iwyd iddo fywoliaeth Manordeifi, yn rhan ogleddol Sir Benfro, gan 
yr ‘Arglwydd Ganghellor Brougham. Y mae’r ardal hon yn un 
o’r rhai mwyaf swynol yng Nghymru, ar gyfrif ei thegwch a’i rhamant, 
Y mae Cilgerran, Llechryd, Cenarth ac Aberteifi gerllaw. Ffar- 
weliodd Alun 4 Gogledd Cymru a bro ei febyd, a symudodd i Fanor- 
deifi yn 1833. Plwyf gwledig, gwasgarog, ac anodd iawn, oedd 
Manordeifi yr adeg honno. Yr oedd yr Eglwys fwyaf canolog, a 
adnabyddid yn yr hen oes fel ‘‘ Capel Cilfowyr,”? wedi myned yn 
adfeilion, oblegid colli ohoni ei holl feddiannau pan ddymchwelwyd 
Mynachlog Llandudoch ; ac nid oedd ond ambell garreg a hawlid 
gan y tirfeddiannwr yn aros yn nyddiau Alun. Yr oedd yr hen 
Eglwys Blwyfol hefyd mewn cyflwr adfeiliedig. Erys hon hyd y 
dydd heddyw. Adeiladwyd hi yn fore iawn mewn cilfach dawel 
ond anghyfleus i’r plwyfolion, ar fin afon Teifi. Erbyn hyn y mae 
Eglwys Blwyfol arall wedi ymgodi mewn man mwy canolog o’r 
plwyf. Cyn dyfod Alun, cynhelid un gwasanaeth fore Sul yn 
Gymraeg yn yr hen Eglwys ddiaddurn a llaith, gan gurad-mewn- 
gofal, tra trigai’r rheithor yn rhywlearall. Ymddengys fod yr ysgol 
feunyddiol, a gedwid gan y curad mewn bwthyn gerllaw, wedi 
darfod. Newidiodd Alun hyn oll. Saith mlynedd y bu’n rheithor 
y plwyf, ond yn ystod y saith mlynedd hyn cyflawnodd fwy nag a 
gyflawnir gan lawer yn ystod saith ugain mlynedd. Adnewyddodd 
yr Eglwys, ac adeiladodd festri newydd. Yn y flwyddyn 1834, 
prynodd ddarn o dir, ac adeiladodd ysgoldy ym Mhentref Abercych, 
a-chychwynnodd wasanaethau crefyddol yn yr ysgoldy ar y Sul. 

Mae’r adeilad yn aros hyd heddyw. Ym mhlwyf Manordeifi y mae 
amryw hen deuluoedd bonheddig yn byw. Cyn ei amser ef, arferai 
y thai hyn fyned yn eu cerbydau i Aberteifi ar y Sul, am nad oedd 
gwasanaeth Saesneg yn nes atynt; ond trodd Alun y gwasanaeth 
boreol yn Saesneg, a gwnaed ffordd newydd, oddeutu dwy filltir o hyd. 
Bu cryn helynt ynglyn a’r ffordd, a chafodd Alun drafferth ddir- 
fawr i gadw’r heddwch. ‘Tua’r un amser, cododd mortgage o 55op. 
ar y fywoliaeth, gan ei dlodi ei hun, er mwyn adeiladu rheithordy. 
Nid ymddengys fod y plwyfolion wedi cyfrannu cymaint 4 cheiniog. 
Yr oedd yr hen reithordy wedi myned yn adfeiliedig, ac yr oedd 
hefyd ers rhai blynyddoedd mewn perygl oddiwrth lifogydd afon 
Teifi. Ymddengys i Alun geisio byw ynddo am rywfaint o amser } 
ond symudodd cyn diwedd ei oes i lety yn Aberteifi. 

Heblaw y gwaith trafferthus a nodwyd, cawn ein gwrthrych yn 
ymgymryd, yn 1834, 4 golygiaeth Y Cylchgrawn a gyhoeddid yn 
Llanymddyfri. Ymddengys na bu hyn yn gwbl wrth fodd ei hen 
gyfaill, Ienan Glan Geirionydd, oedd eisoes wedi dechreu cyhoeddi 
Y Gwladgarwr. Llafuriodd Alun mewn amser ac allan o amser, 
er mwyn sicrhau llwyddiant ei gyfnodolyn. Ysgrifennodd ddegau 
o erthyglau iddo ar faterion diddorol a buddiol ; ond oblegid diffyg 
cefnogaeth a cholled ariannol bu raid iddo roddi heibio’r anturiaeth. 
Bu methiant Y Cylchgrawn bron yn angau iddo. Gwaelodd ei 
iechyd. Teimlai boenau arteithiol yn ei ben ar brydiau. Yr oedd 
anawsterau ei blwyf anodd hefyd yn cynyddu yn hytrach na 
Neihau; ac yr oedd ganddo ddeuddeng milltir o ffordd, yn ol a 
blaen, i’w theithio ar y Sul. Gwellhaodd rywfaint o’1 anhwyldeb, 
ond nid yn Ilwyr. Gan feddwl gwneuthur ei nyth yn glyd am 
dymor yn hwy yn y rheithordy newydd, oedd ar fin cael ei gwblhau, 
yngolwg dyffryn prydferth Teifi, ac heb ddychmygu fod angau yn 
ymyl, priododd yng Ngorffennaf 1839, 4 Miss Dear o Dreffynnon; 
ond yr oedd yn ei fedd cyn pen deng mis. f 

“Priodi, plannu, adeiladu, 
Gwneud ei nyth yn hardd i fyny ” 
pan oedd angau yn gweithio dan ei sylfaen. Claddwyd ef yn hen 
fynwent Manordeifi, Mai 1840. Nid oedd yn llawn dair a deugain 
oed. Bu farw ym mlodau ei ddyddiau, ac ynghanol ei weithgarwch. | 

Yr oedd yn ddyn o gymeriad rhagorol, o dymer addfwyn a difyr, 
ac yn bregethwr medrus a hyawdl. Yr oedd cryn alwad am ei 
wasanaeth i bregethu ar y gwyliau yn yr Eglwysi cylchynnol, a 
chychwynnodd gwrdd pregethu chwarterol yn ei Eglwys ei hun, 
ond pallodd ei nerth. Fel bardd a rhyddieithydd, mae’n gwestiwn 
a fu unrhyw un o ran cyfoeth a dillynder iaith, urddas a phraffter 
meddwl, ac arddull Gymreig fywiog, yn rhagori arno. Cynnwys 
ei weithiau barddonol rai o’r perlau mwyaf ysblennydd, ac y mae 
ei ysgrifeniadau rhyddieithol y mwyaf darllenadwy yn yr iaith. 
Amhosibl dychmygu am ddim gwell na’i gynyrchion ef ’'w gosod 
mewn llyfrau at wasanaeth plant ysgolion elfennol a chanolraddol. 
Mae ei ysgrifeniadau ef yn rhydd oddiwrth y bartiaeth gul a chre- 
bachlyd sydd yn anurddo hyd yn oed lyfrau ysgol. Anodd meddwl 
am Gymraeg purach nag a geir yn ei ysgrif fer ar “‘ Brydnawn 
Saboth ym Mai.”  Gwelir ef ar ddiwedd Ceinion Alun, ac ym- 
ddangosodd yn Y Cylchgrawn am Fai 1835. Ysgrifennai hefyd yn 
Saesneg yn llawn cystal ag yn Gymraeg, ond y mae’r rhan fwyaf 
oi gynyrchion rhyddieithol wedi myned ar goll, a hawdd credu na 
chyhoeddwyd y cwbl o’i farddoniaeth. Ni chafodd Alun fyw 1 
adolygu a pharatoi ei waith i’r wasg ; a dichon na ddyfalodd erioed 
y cyhoeddid ei ganeuon a’i delynegion mewn cyfrol. Mae arwyddion 
diofalwch neu brysurdeb i’w canfod ar lawer llinell yn rhai 0’1 gan- 
iadau goreu. Pa faint o newid a thrwsio fuasai ef ei hun yn ei 
wneuthur pe cawsai hamdden ac einioes, nis gwyddom. Dyledus 
yw cofio mai blynyddoedd prysur a thrafferthus fu rhai olaf ei fywyd 
fel offeiriad ym Manordeifi; hawdd deall, gan hynny, nad yw ei 
holl gynyrchion barddonol mor berffaith a rhagorol ag y dymunid 
iddynt fod. Nid yw cyfanswm ei gynyrchion yn fawr iawn, ond 
y mae ei awen berseiniol wedi cynyrchu mwy o ddarnau tra rhagorol 
nag a gynyrchwyd gan awen neb arall. Cenir ei emynau, dysgir 
ei ganeuon, ac adroddir ei linellau, gan feirdd a llenorion. Beth 
yw ei ragoriaethau arbennig? Sut y mae cyfrif am yr afael sydd 
ganddo ar y to presennol ? 

(i) Heblaw tynerwch a gwlith, mae rhyw wefr yn ei linellau 
sydd yn cyffwrdd yn uniongyrchol 4 chalon dyn. Mae’r iaith 
yn ystwyth a phersain,—yn ddigon syml i foddhau plentyn, ac yn 

ddigon coeth i ddenu’r hynafgwr dysgedig. Gwelir yr un nodwedd- 
ion yn ei ryddiaith. 

(ii) Mae rhyw dinc felodaidd yn ei linellau sydd yn swyno’r 
glust. Gellid tybied ei fod yn cyfansoddi yn rhwydd yn y gynghanedd 
gaeth; ond yr oedd yntau, fel Goronwy, Geirionydd, a Hiraethog, 
yn cwyno fod meddylddrychau yn cael eu haberthu ar allor caeth- 
feistres. Teg yw cofio iddo gyfansoddi ei dair awdl pan oedd yn 
ddyn ieuanc iawn, ac yn dilyn ei orchwylion fel crydd. Mae rhyw 
newydd-deb, er hynny, yng nghynllun ac arddull ei awdlau. 
Darluniau tlws o Anian a geir ynddynt, ac areithiau gan wahanol 
bersonau, fel pe buasai’r bardd wedi yfed yn helaethach o hufen 
glasurol Groeg a Rhufain na’i gydoeswyr. ‘Maes Garmon,” 
yn ddiau, yw ei awdl oreu. Dyweder a fynner, mae’r awdl hon yn 
unig yn ei osod yn rheng flaenaf beirdd y bedwaredd ganrif ar 
bymtheg. Gyda’r eithriad o brin hanner dwsin, y mae cystal a’r 
goreu a gwell na’r rhelyw. Ond credaf nad oedd testynau ei awdlau 
yn gwbl wrth ei fodd, ac y gallasai gv iansoddi lawer yn amgenach 
pe cawsai destynau mwy cydnaws 471 awen. Dichon yr 4 ei 
gynyrchion yn y mesurau caeth yn angof, ond nid oes berygl yr 
anghofir ei gyfieithiad o’r “ Messiah,” ‘‘ Marwnad Heber,” ‘‘ Cathl 
rr Eos,” “ Gwraig y Pysgotwr,” “ Y Ddeilen Grin,” ‘ Can Doli,” 
“ Rhywun,” etc. Os bydd rhywrai yn astudio barddoniaeth 
Gymraeg yn ystod y canrifoedd a ddaw, credaf y byddant yn astudio 
y caniadau hyn. 

(iii) Newydd-deb. Cymerer, yn enghraifit, ei ‘“‘ Farwnad i 
Heber.” Yr oedd y mesur yn newydd a dieithriol,—yr holl gyfan- 
soddiad yn newydd o ran cynllun a mydr; ac y mae’n drugaredd 
fod y beirniaid yn ddigon mawr i gydymddwyn 4 phethau o’r fath, 
neu buasent wedi condemnio y farwnad yn gyfan gwbl. Llawer 
o efelychu sydd wedi bod arni, ond nid yw’r efelychiadau wedi bod 
yn Ilwyddiannus iawn. ‘A Cherdd Blackwell i Esgob Heber,” 
ebe hyd yn oed Caledfryn, ‘‘ yr hon na ddaeth neb i fyny a hi eto, 
er maint a efelychwyd arni.” Cyfansoddodd Ieuan Gwynedd 
farwnad i Alun, ac y mae hon ar yr un mesur a chynllun a “ Marwnad 
Heber,” ond nid cerdd Ieuan Gwynedd sydd yn debyg o gadw enw 
Alun mewn cof. Bydd i Alun ei hun fyw ym “ Marwnad Heber.” 

Yn awr, er mwyn deall a gwerthfawrogi’r alarnad yn iawn, rhaid 
gwybod rhywfaint am Heber. Yr oedd Reginald Heber yn fardd 
rhagorol, ysgolhaig gwych, athronydd da, a gweithiwr dihafal. 
Nid llawer o blant dynion sydd yn deilwng o’u cymharu ag ef o ran 
purdeb eu syniadau, a bwriad brwdfrydig i gyflawni’r dyledswyddau 
pwysig a ddaeth i’w rhan. Ganed ef yn Sir Gaerlleon yn 1783. 
Bu farw yn 1825, cyn ei fod yn 43ain oed, sef yr un oedran ag Alun. 
Addysgwyd ef yng ngholeg Brasenose, Rhydychen, ac enillodd 
wobr y Brifathrofa am y cyfansoddiad Lladin goreu. Enillodd 
y fuddugoliaeth hefyd yn rhwydd gyda’i brif waith barddonol, a 
elwir “ Palestina.” Gwnaed ef yn gymrawd o Goleg All Souls, 
ond yn 1807, penodwyd ef 1 ficeriaeth Hodnet, Sir Amwythig, a 
phriododd ferch y Deon Shipley o Lanelwy. Ysgrifennodd nifer 
o erthyglau grymus i’r Quarterly Review, a dangosodd fod perygl 
ym marddoniaeth Byron. Cafodd ei benodi yn “ Bampton 
Lecturer”? yn Rhydychen, a’r testyn a ddewisodd oedd 
“‘Personoliaeth a swyddau y Diddanydd.” Sefydlwyd ei safle 
yn y byd diwinyddol gan y darlithiau dysgedig ac ymchwilgar 
hyn, ond creasant beth cynnwrf hefyd, oblegid ymwrthododd Heber 
yn bendant 4 Chalfiniaeth gul ei oes. Yn hyn yr oedd Alun yn 
debyg iddo, fel y ceir gweled yn nes ymlaen. Cyfarfu ystormydd 
a Heber fel eraill. Bylchwyd ei deulu, a bu farw ei unig blentyn. 
Yr oedd yn arfer datgan ei alar am ei ferch fach yn y geiriau ‘* Dieng- 
aist ’r bedd: paham y galarwn amdanat ?” Bu adfywiad gwresog 
yn y flwyddyn 1819, a chymerodd Heber daith 1 Wrecsam i glywed 
Deon Llanelwy yn pregethu ar ran y gwaith cenhadol. Ar y flordd 
yno, cyfansoddodd yr emyn adnabyddus—“ From Greenland’s 
icy mountains.” Canwyd yr emyn am y waith gyntaf ar y dydd 
dan sylw. Mor brydferth y disgrifir y gwledydd pell a’u palmwydd 
gwyrdd, yr ynysoedd a’u “ hawelon yn hael,” hyfryd eu hardaloedd 
“a dim ond dyn yn wael.” Yn 1822 cyhoeddodd gofiant a gweithiau 
Jeremy Taylor, y mwyaf deniadol o ddiwinyddion yr eilfed ganrif 
ar bymtheg. Yn yr un flwyddyn, cafodd ei benodi yn bregethwr 
i Lincoln’s Inn. Yn fuan wedi hyn, gwahoddwyd ef i ymgymryd 
a llywyddiaeth yr Eglwys yn yr India. Ofnai’r cyfrifoldeb ar y 
cyntaf, ond wedi gweddi ac ystyriaeth ddyfal, penderfynodd hwylio 

ir India. Tair blynedd y bu yno, ond cyflawnodd waith blynydd- 
oedd lawer. Dysgodd Hindwstani, a phregethodd gannoedd o 
weithiau i gynulleidfaoedd anferth o frodorion. Teithiodd filoedd 
o filltiroedd cyn bod agerlong na thrén, er nad oedd o gyfansoddiad 
cadarn. Yn nechreu haf 1825, yr oedd yn nhalaith eang Madras, 
pan oedd y gwres yn eithriadol. Treuliodd ei brynhawn olaf ar y 
ddaear wrth erchwyn gwely ei wraig glaf, gan ddarllen ac ymddiddan. 
Cafwyd ef drannoeth yn farw yn y baddon. Syrthiodd i’r bedd 
ynghanol ei ddefnyddioldeb yn ein byd ni, “‘ Cyn ?'w gorun ddwyn 
un blewyn brith.” Parodd y newydd am ei farw alar cyffredinol 
yn y wlad hon, tebyg i’r un a deimlwyd mewn oes ddiweddarach 
pan glywyd am farw Livingstone. Galarai’r Hindwaid hefyd, a 
chyfrannodd llawer ohonynt tuag at ei gofadail yn yr India. Yr 
oedd Heber ymhell o flaen ei oes, ac yn un o ddynion mwyat y 
bedwaredd ganrif ar bymtheg. Heblaw bod yn ddyn o dduwioldeb 
personol, ac awdur rhai o’r emynau mwyaf eneiniol yr yr iaith 
Saesneg, yr oedd athrylith, a dysg,a phob dawn, wedi cydgyfarfod 
ynddo. Eiddo Alun, dybygwn, yw’r nodyn,—“ Nid oes neb ond 
a wypo a ddichon ddychmygu y parch a dalwyd yn Rhydychen 
i Heber, a’r parch a delir yno eto i'w enw.” Hawdd credu fod 
y testun wrth fodd calon Alun, a gwelir ef ar ei oreu yn y 
farwnad hon. Mae llinellau dechreuol y gerdd yn ogoneddus. 


“ Lle treigla’r Caveri yn donnau tryloewon,”’ etc. 


Gwnaeth y bardd ddefnydd rhagorol, ymysg pethau eraill, o’r 
enwau Indiaidd. Ar ol vr bardd ddisgrifio ymadawiad sydyn ei 
wrthrych o’r byd, a’i “ ddeilen yn ir gan y wawrddydd a’r gwlith,” 
gan newid “‘acen galarnad am hymn anfarwolion,” ceir y llinell 
feiddgar— 
“A thithau gymysgaist dy hymn yn eu plith.” 

Dywedir nad yw llinellau a phenillion y gerdd oll yn gydwerth. 
Dichon hynny, ond pwy erioed sydd wedi Ilwyddo i gyfansoddi 
llinellau a phenillion oll yn gydwerth? [Tm tyb i, dyma’r darn 
barddonol godidocaf a feddwn yn yr iaith Gymraeg, ac yn wir, ni 
wn i am ddim gwell mewn unrhyw iaith arall. Llawer o foli sydd 
wedi bod ar benillion Gomer ar ol ei fab, a marwnad Hiraethog 

i Williams, a pherthyn iddynt ragoriaethau amlwg iawn, ond rywsut 
yn ymyl cerdd Alun maent yn myn’d yn lleol a Ilwyd. 

Yn Eisteddfod Rhuthyn (1825), rhannwyd y wobr am y “ Cyf- 
ieithiad goreu o’r Messiah”? rhwng Alun a Bardd Nantglyn. Nid 
dyma’r tro cyntaf na’r olaf i gamwri o’r fath gael ei gyflawni. 
Amhosibl canfod unrhyw gystadledd rhyngddynt. Fe 4 rhai 
llenorion mor bell a dywedyd fod Alun wedi rhagori hyd yn oed ar 
Pope ei hunan, ac fod mwy 0 ysbryd y peth byw yn y cyfieithiad nag 
sydd yn y gwreiddiol. Nid yn aml y gwelwyd y fath beth a hyn. 
Cymharer y cyfieithiad 4’r gwreiddiol yn fanwl, ac yna bydd y dar- 
Nenydd yn rhwym o ganfod fod y cyfieithiad yn rhagori o ddigon. 

Erys yn un o’r cerddi coethaf yn yr iaith. 

- Cyfansoddodd Alun amryw ddarnau barddonol yn Saesneg yn 
ystod ei flynyddoedd olaf. Y maent yn wir yn rhagorol. Hwyrach 
fod ei gan i “‘ Gastell Cilgerran ” gyda’r oreu; ond y mae rhywbeth 
yn doddedig yn ei gan i hen was y Parch. D. Griffiths, ficer Nefern, 
ac un or arweinwyr Methodistaidd. Safai yr hen was yn syn 
uwchben bedd y meistr a wasanaethodd yn ffyddlon am ddeugain 
mlynedd. Penillion prydferth hefyd yw ‘‘ Mother’s prayer over 
her infant child.” Wrth brisio cyfanswm gwaith barddonol y 
bardd, dylid cofio iddo dreulio bore oes dan anfanteision mawr, 
a bu raid iddo osod yr awen a’r ysgrifbin o’r neilltu am dymor er 
mwyn el baratoi ei hun i’r weinidogaeth; ac yn bennaf, dylid 
cofio na chafodd nemawr o hamdden yn ystod y saith mlynedd 
olafo’ioes. Bu hefyd farw yn gymharol ieuanc. 

Ni allwn ddiweddu heb goffhau fod Alun yn Ilawn cystal llenor 
ag oedd o fardd. Mae ei ysgrifau ir Cylchgrawn ymhlith y pethau 
goreu sydd yn y Gymraeg. Gwir a ddywedodd y dysgedig Tegid 
am ei arddull,— 

There is about his manner of writing a kind of bewitchery that captivates 
the reader. His sentences, flowing like a strong majestic stream, carry the 
reader along with delightful pleasure. 

Ond yr ydym am gael cipolwg ar y dyn ei hun. Yn ffodus, mae 
nifer dda o’1 lythyrau ar gael, ac nid oes dim yn dangos beth sydd 
mewn dyn yn eglurach na’i lythyrau cyfrinachol. Mewn llythyr 
at el rieni o Rydychen, dyddiedig Chwefror 1826, dywed,— 

Hyfryd oedd gennyf glywed am ymwared fy anwyl chwaer. Cofiwch fi até 
yn garedig, ac at fy mrawd [gwr ei chwaer] yr holl blant, ac yn enwedig at 
y ferch ddieithr. Buasai yn dda gennyf allu anfon anrheg iddi hi a’i mam ; 
ond y mae hynny yn bresennol o fy nghyrraedd. Gadewch iddo: mae’r 
galon yn llawn os yw’r pwrs yn wag. Byddwch cystal ag anfon y penillion 
canlynol iddi yn le valentine. 


Yn nes ymlaen yn yr un Ilythyr ysgrifenna,— 


Yr wyf yn gyrru—— i Ruth; mae ynrhy fychan ; ond y gwir yw hyn,—hyd 
wy] Mihangel byddaf yn Ilwm iawn o arian ; wedi hynny, caf dderbyn swm 
ychwanegol yn y flwyddyn. Yna mi ofalaf am dalu eich rhent, eich tir 
pytatws, a phesgi’r mochyn. Rhoddwch ddillad da am Ruth. Unwaith 
eto, yr wyf yn eich tynghedu, na oddefwch eisieu dim. Gyda bendith, nid 
oes perygl na allaf ei dalu yn ol ar ei ganfed. 


Wele un o’r penillion a anfonwyd yn lle valentine i’r ferch fach,— 


““Mae’m dychymyg fel yn gwrando 
P’un a glywaf mo dy sain,— 

Gan holi’r awel sy’n myn’d heibio, 
A yw’th wyneb fel dy nain ? 

A oes eurwallt ar dy goryn? 
A oes rhosyn ar dy rudd? 

A pha dybiau sydd yn dirwyn 
Drwy’th freuddwydion nos a dydd.’”’ 


Mewn llythyr at y Parch. C. B. Clough, dywed,— 


I have collected some materials towards a history of our National Church in 
Wales from the Reformation to the middle of the last century. The only 
atempt towards a Welsh ecclesiastical history has been made by Mr Peters, 
a Dissenting minister of Carmarthen, in which the Episcopal is always re- 
presented as the persecuting, and the Puritan as the suffering, party. Jenkin 
Jones, the notorious Commissioner for the appropriation of Tithes, during 
the interregnum, is canonized; VWavasor Powell is made a Confessor; and 
Penry is raised to the dignity of a Martyr. 


Nid ymddengys iddo gario allan ei fwriad, ac yn anffodus y mae 
hanes yr Eglwys yng Nghymru heb ei ysgrifennu’n lawn gan neb 
hyd heddyw. Wele faes toreithiog i ryw hanesydd o farn heb 
ragfarn, Dywed mewn llythyr a ysgrifennwyd yn 1827 :— 


oe es: : é 
I am no Calvinist, and ever since “ve been capable of forming a judgment 
upon theological subjects I have n°t been a Calvinist. 


Rhaid ei fod yn ddyn o feddwl annibynol, oblegid anaml y 

meiddiai neb ymwrthod 4 daliadau Calfinaidd yn ei oes ef. Yn yr 
un Ilythyr dywed,— 
The sincerity of my attachment to our National Church cannot, I trust, be 
doubted. For many a dark year—long before the idea of my being elevated 


to the clerical function had received a shadow of existence—I had resolved 
to live and die an humble worshipper at her altar. 


Hawdd credu iddo glywed John Elias a Williams o’r Wern ym 
more’i oes, ond nid oes awgrym yn y Ilythyrau i’w doniau hwy 
ddylanwadu arno mewn modd yn y byd. Ei gyfaill mwyaf, gellid 
tybied, yn ystod y rhan olaf 071 oes, oedd yr hynafgwr, Griffiths o 
Nefern, ac ef oedd awdur yr arysgrifen sydd ar y goflech yn Eglwys 
Nefern. Ond y dyn a ddylanwadodd fwyaf arno o bawb oedd y 
caruaidd a’r athrylithgar Reginald Heber, rhagredegydd Mudiad 
Rhydychen. Ceir golwg ar ei drylwyredd fel offeiriad plwyf yn y 
llythyr a ganlyn at y Parch. J. Griffiths, Llangeler, ond a adnabyddir 
yn well fel Canon Griffiths, Llandeilo, trwy Dde a Gogledd Cymru,— 


My dear Sir,—On the day of the Visitation at Cardigan, you kindly promised 
to attend my clerical meeting on the 21st instant, and I hope nothing will 
occur to prevent you. I do not blame you any more than myself,—the truth 
of us all is, that we pledge ourselves thoughtlessly in these things, and require 
a remembrance to bring them to memory. Yet, Our heavenly Master doubt- 
less looks upon these promises as vows placed on His holy altar, and will be 
angry if they are not fulfilled, when they are once made. 


Graddiodd Alun yn Rhydychen ym Mai 1828. Yr oedd yn 
cydoesi ag ef yn y Brifysgol rai o ddynion mwyaf y bedwaredd 
ganrif ar bymtheg. Yr oedd Keble, Newman, a Pusey, yn athrawon 
yng Ngholeg Oriel. Yr oedd Cardinal Manning yn efrydydd yng 
Ngholeg Balliol, a W. E. Gladstone yn Christ Church, a Samuel 
Wilberforce yn Oriel. Rhaid fod enwau Keble, Newman, a Pusey, 
yn hysbys iddo ; ond prin y gellir dychmygu iddo, yn Rhydychen, 
glywed sOn am fodolaeth Gladstone, Manning, a Wilberforce, os 
na chlywodd y bechgyn talentog hyn yn areithio yn yr Union. 
Nid ymddengys fod neb 01 gydefrydwyr yng Ngholeg yr Iesu 
yn enwog iawn fel ysgolheigion, heblaw Charles Williams. Gradd- 
iodd ef mewn anrhydedd yn y dosbarth blaenaf yn 1827, a daeth yn 
Brifathro Coleg yr Iesu. Ond yr oedd Cymro ieuanc, a ddaeth yn 

adnabyddus iawn ar ol hyn, yn fyfyriwr yng Ngholeg y Drindod, 
yn nyddiau Alun. Fi enw oedd Isaac Williams. Hanoedd o deulu 
hynafol a bonheddig y Cwm, ger Aberystwyth. Daeth yn enwog 
fel bardd, esboniwr, ac un o arweinwyr Mudiad Rhydychen. 
Oddeutu tair blynedd wedi ymado o Alun 4 Choleg yr Iesu, an- 
thydeddwyd yr Athrofa honno gan Gymro ieuanc arall a fu am 
flynyddoedd yn dilyn crefit y saer. Ei enw oedd Morris Williams. 
Graddiodd gydag anrhydedd yn 1835; a daeth yn enwog trwy 
Gymry, fel offeiriad, llenor, a bardd, dan yr enw Nicander. | 

Fel y soniwyd yn barod, bu Alun farw yn nhref Aberteifi yn y 
flwyddyn 1840. Ymddengys olion ei anhwylder, rai misoedd cyn 
el farw, ar ei lawysgrif yng ngoflyfrau’r plwyf. Meddai ar lawysgrif 
eglur a threfnus, ac ysgrifennai ei gofnodion yn ofalus, ond y mae’r 
cofnodiad olaf mewn llaw grynedig. Gosodwyd coflech i'w 
goffadwriaeth yng nghangell hen Eglwys blwyfol Manordeifi ; 
ond hyd yn gymharol ddiweddar nid oedd dim yn dynodi man ei 
fedd—yr un gair i ddywedyd wrth fforddolion fod rhan farw un 
o’r dynion mwyaf athrylithgar a fagwyd yng Nghymru yn gorwedd 
wrth eu traed. Ond llwyddwyd, ar ol ymdrech galed, i gasglu 
tanysgrifiadau er mwyn gosod cofadail deilwng ar ei fedd. Ym- 
gasglodd tyrfa fawr ynghyd, 0 bob cwr o’r wlad, ar ddydd y dad- 
orchuddio, a chanwyd emynau o waith Alun, Ieuan Glan Geirionydd, 
Pantycelyn, Daniel Ddu, a Nicander. Dadorchuddiwyd y gofgolofn 
yn niwedd haf 1913 gan Esgob Tyddewi, a thraddodwyd ganddo 
anerchiad rhagorol. Yr oedd fy hen gyfaill a’m cydoeswr yn 
Rhydychen, Syr Edward Anwy], hefyd yn bresennol, a chymerodd 
ran flaenllaw yn y gweithrediadau. Pregethwyd yn yr hwyr 1 
dorf fawr o bobl gan y Parchn. T. M. James a J. Myfenydd Morgan. 
Mae’r olaf yn ei fedd. Hawdd oedd gweled fod angau wedi gosod 
ei law ar Anwyl hefyd, er na fynnai glywed ei fod yn dioddef oddi- 
wrth unrhyw anhwyldeb. Cu iawn fu gennyf fi, ac ni phaid hiraeth 
a galar ar ei ol. Troesom ein cefnau ar fedd Alun ar fore haf yn 
1913, ein llygaid yn Ilaith a’n hwynebau yn gwelwi, a chyn fod haf 
arall ond wedi prin ymagor yr oedd Anwy!] hefyd yn ei fedd. 


Ficerdy Cydwelt. D. AMBROSE JONES. 

Gan Tomr Sarau JONES 


66 PAC,” medde mam un noswaith pan ddaeth Jac heibio ar y 
ffordd 1’r efel, “‘ sut mae dy ffér di rwan dywed ?” 

Er mwyn i chi ddallt, roedd mam wastad yn gofyn i Jac pan 
alwai heibio, rywbeth ynghylch i iechyd,—oedd o wedi cael annwyd 
yn chwys y ceffyl amser tynnu’r injian ddyrnu neu rywbeth felly, 
ond ’fynnodd hi ’rioed iddo o’r blaen ddim byd ynghylch i ffér. 

“ Ffér ?”? medde Jac, ““does dim byd ar fy ffér i, be wnaeth i 
chi feddwl ?” 

““Wyt ti ddim yn cofio stalwm,” medde mam, “ iti syrthio o ben 
y pren eirin, a mynd yn gloff, a methu mynd rr ysgol y diwrnod 
hwnnw? Ac wrth feddwl, ’roeddwn i’n credu dy fod di’n siarad 
dipyn bach yn dew hefyd, ydi dy drwyn di’n iawn rwan dywed ?” 

Fe drawodd y cwestiwn Jac a fi yn un od, ond wedi cofio mi 
ddechreuodd gole ddwad. Roedd Jac un bore cyn mynd 7’r ysgol, 
er cyn co i mi, wedi meddwl cael dipyn o eirin hefo fo, ac 1 flwrdd 
a foi dop y pren eirin i hel rhai, ac yr oedd caenen ysgafn o eira 
neu farrug go dew ar y gangen. A phan oeddoyn eiste arni yn 
prysur fwyta un, pwy wele fo’n dwad heibio cornel y cut mochyn 
ond mam. Mi gafodd gymaint o fraw nes iddo syrthio’n ben- 
dramwnwegl i lawr, 4 charreg eiren yn ei geg. Milyncodd y garreg i 
fyny ei drwyn rywsut, acynoy buhi am wythnose. Ond y gwaetha 
fu iddo syrthio ar ei eistedd ar ei ffér nes ei fod o’n methu stendien 
oddyno. A dene mam i’w waro. Rhwngi ffér a’i drwyn a mam 
roedd hi’n ddigalon ar Jac. Fedre fo ddim dianc, na deud beth 
oedd arno fo. O’r diwedd mi ddoth yn rhydd, ac i flwrdd 4 fo 
trwy’r gwrych i’r mynydd, ac yno y bu am y diwrnod, gan gymryd 
arno pan ddoeth o adre mai yn yr ysgol y buo. Bu’n gloff iawn ac 
yn siarad yn dew am ddyddie, a mam yn cymryd arni beidio 4 
gweld fod dim o’ile. A’r ffisig gore i blant, mi sylwes hynny lawer 

gwaith, ydi peidio 4 chymryd arnoch eu bod nhw’n sal. Dydi bod 
yn sal ddim yn ddifyr o gwbwl yn ein ty ni, o achos does neb yn 
gwerthfawrogi’ch gwaith chi, rywsut. Daswn i’n lle Jac y Foel, 
faswn i byth yn iach, o achos lle da i fynd yn sal ynddo ydi cartre 
Jac. Ond am yn ty ni, mae hi’n wahanol, ac am hynny mi fendiodd 
Jac yn fuan, ac ni chlywodd byth air o s6n am y peth tan y nos- 
waith yma. Ac y mae o’n llanc erbyn hyn, o achos rydw i’r peth 
fasech chi’n i alw’n hoglanc, ne ryw las beth fel y dywed pobol 
weithie. Wedi cael tamed tra ’roeddwn i’n dal y gaseg, mi gych- 
wynnodd, a minne efo fo. Mynd i’r efel yr oedd 0, ac yr oeddwn 
inne’n rhydd i fynd hefo fo, am fod y siopa’n cau ar ddydd Mercher. 
O! ia, mewn siop grosar yr ydw i, ond does gen i ddim amser i son 
am hynny. 

‘“* Be oedd ar mam dywed, yn holi am fy ffér i?” medde Jac, 
“‘achos feddylias i ddim am y peth, byth. Ond mae ene rywbeth 
yng nghropa’r hen wraig yn siWri ti; glywodd hi am y tro hwnnw 
rhyngaia Jane y Felin tybed ¢” 

* Jane y Felin be ?” medde finne mewn tipyn o syndod, o achos 
doeddwn i wedi clywed dim byd. 

“‘ Fedra di gadw secrets ?”? medde Jac. 

Mi ’dryches yn syth mor debyg 1 fedd ag y medrwn i, 0 achos 
dene’r peth gore am gadw secrets, medde nhw. 

“ Wel,”’ medde Jac, “ tipyn yn hwyr oedd hi arna i allan nosweth 
y niwl hwnnw, a pheth iawn am neud dy lais di’n dew ydi niwl 
wyddost, ac mi ges ryw dro bach hefyd wrth neidio tros ffos y felin. 
Ac hwyrach mai trio dreifio at y ddau beth ene i edrych a gochwn 
i ’roedd mam wrth son am ffér a thrwyn a llais tew, o achos stori 
ddi-groen iawn oedd gyni hi ynte ?”’ 

“* Bedi stori Jane y Felin ?” medde fi. 

“Wel,” medde fo, “chlywest ti ddim? Waeth un gair na 
chant rydwi’n leicio Jane, ond ches i ddim Ilawer o Ile i gredu fod 
Jane yn fy leicioi. Mi dries lawer gwaith fynd hefo hi adre, ond 
fase waeth imi heb. Bob tro y gwelwn i hi’n y llan, mi fydde’n 
siwr o'i gneud hi adre o mlaeni, ne aros ar fol i. Wel iti, pan 
oeddwn i efo’r flariar y nosweth honno dros mistar ac yn gorfod 
aros am y fhisig, mi weles got ucha Morgans y Crown—honno ddaru’r 

hwch i chnoi pan oedd o’n cysgu yn i ddiod estalwm pan oedden ni 
yn yr ysgol,—yn hongian wrth ddrws y stabal, ac mi wyddwn fod 
Morgans uwchben i ddigon. A pheth iawn ydi cariad wyddost am 
roi eldia iti.’ (Ac yn ddistaw bach felly, rydwi’n dechre ei gredu 
o. Mae Myfanwy’r Llan wedi smartio’n arw yn ddiweddar yma. 
Mae ganddi.fwewl ar ochor i phen ac wedi dechre gneud i gwallt 
hanner i fyny a hanner i lawr, fel y mae nhw yn yr oed ene; ond 
does yr un, rywsut, yn medru i neud o run fatha hi. Ond Jac oedd 
yn siarad.) ‘‘ Wedi gweled yr hen got,—‘ iawn’ medde fi, ac i 
ffwr 4 fi ar flaene ’nhraed 1’w nhol hi. Mi wyddwn yn iawn fod 
Jane yn y Llan, roeddwn i wedi 1 gweld hi’n dwad i lawr. Mi 
gymeres y got a llenwes hi a4 baich o wellt a weles i ym muarth y 
Ddél, ac mi cuddies hi nes i’r fisig fod yn barod, gan fawr obeithio 
na fase Jane yn mynd adre o mlaeni. Wedi cael y ffisig, i ffwr a 
fi, nes dwad at Goed y Llan, lle tywyll liw dydd, fel y gwyddost, 
ac mi osodes y gét fel dyn wedi meddwi ar y swp cerrig yn yr hafn 
honno rhwng y ddwy goeden lle mae tipyn o ole, ac mi guddies 
fy hun ryw ganllath is i lawr. Mi wyddwn nad oedd Jane ddim 
wedi dwad. Toc, pwy,welwn i ond hi. Cyn gynted ag iddi basio, 
mi ddois allan o’r gwrych, a mynd ari hol hi’n ara. Dene weiddi 
yn y man, a Jane yn dwad ynihol am y bywyd. A phwy gwar- 
fodd hi ond fi. ‘ Be@sy’n bod ?? medde fi. ‘Hen ddyn wedi 
meddwi,’ medde Jane, ‘be nai? be nai? ac rydwi’n hwyr yn 
barod.’ ‘ Beth pe bawn i’n dwad yn gypeinii chi ar hyd llwybyr 
y_Coed ?? medde finne; ac wrth gwrs doedd ganddi hi ddim byd 
arall i neud ond gadel imi. 

“Wyddost ti be, ’r adeg honno y dechreuodd fy nhrwbwl i. 
Dwyt ti ddim wedi dechre mynd hefo neb a wyt ti? Y drafferth, 
fachgen, ydi cael rhywbeth i ddeyd wrthyn nhw. Wedi mynd 
am ryw bum munud dan chwilio a chwalu am rywbeth i ddeyd, a 
hithe’n chwythu’n fyr, o’r diwedd mi gofies mai mis Tachwedd 
oedd hi. ‘ Mae’r dydd yn byrhau’ medde fi, toc, er i bod wedi nosi 
ers teirawr solet. ‘ Ydi”’ meddehithe, a’1 gwynt mor fyr ag erioed, 
ac mi dyngwn pe bawn i’n gweld i boche i bod nhw fel dau afal 
coch. Mi aeth y ’gom yn flat wedyn, ac mi aethon iti am ryw 
ddeng munud yn distaw. Erbyn hyn ’roedd y niwl wedi dechre 

dwad nes na welet timo dy law. Mi feddylies am rywbeth arall 
duddorol yn ol fy meddwli. ‘ Mae gen fuwch ddu’r Hafod acw lo,’ 
medde fi. ‘ Llo’ medde hithe, ‘ faint sy acw rwan ?’? Ddeydodd hi 
ddim chwaneg, ond mi wrides i’m sgidie. Mi dybies fod rhyw don 
6d yn illais hi wrth ofyn y cwestiwn. Mae gen i ofn wyddost mai 
leicio Shon Ty Draw y mae hi, am i fod o’n sowldiwr, mae gen 
inne flys yn fy nghalon mynd yn sowldiwr weithie. 

““Q’r diwedd mi ddeuthom at y ty, a dyma ni’n sefyll yn y 
twllwch, ac yr oedd hi mor dywyll erbyn hyn nes imi i chlywed yn 
rhyw glosio ata i. Mae cypeini Ilo (a chaniatau mai dene oedd 
hin feddwl), yn well na bod heb neb, yn y twllwch, wyddost. Mi 
ymwroles ar hyn, a phan ar fin tynnu fy hun at i gilydd i gael tipyn 
o gusan, dene floedd annaearol gen i thad hi, ac mi rois un neid tros 
ffos y felin. Mi frifes dipyn ar fy ffér, a synnwn i ddim na waeddes 
idipyn hefyd. Ac yn siwWr iti mai rhyw stori fel ene a glywodd mam. 
Dawn i byth o’r fan yma rydwi’n flys mynd yn sowldiwr. Does 
ene fawr 0 obaith am Jane heb hynny.” 

Mi glywsoch am yr hen air,—yr euog a fly heb neb yn ei erlid. 
Dene oedd gwendid Jac, fel y gwelson ni’n union deg. Pwy a’n 
pasiodd ni tua’r adeg honno ond Mistar Williams y Siop a Pirs y 
Steward, ac er yn syndod, mi gwelem nhw’n mynd i dy’r hen Fari 
Huws—mynd yno o bobman. Mi fuom yn cysidro peth, ac 1 
ffwrdd 4 ni er mwyn dwad yn yn hole, o achos mi aethon o dy Mari 
Huws i dy Jams Pitars. ‘‘ Bedi i neges nhw tybed ?” medde Jac, 
“ mae nhw’n siwrofyndi’nty ni. Tyrd oddne er mwyn inni ddwad 
yn yn hole rhag ofn yr an’ nhw acw.” 

Toc mi ddeuthon yn ol, a phan oedden ni’n agor y drws pwy 
welem ni ond Williams a Pirs, a mam cyn wynned a’r galchen ac yn 
deyd wrthyn nhw, 4’i dwylo ar i glinie a phletio’r cheg,—* Mae 
ene donsls yn i drwyn o, ac asgwrn oi le yni ffér 0, er pan oedd o’n 
blentyn.” 

Mae’n debyg fod “ tonsls”” yn swnio’n fwy crand a dychrynllyd 
i bobol ddiarth na charreg eiren, ac roedd mam wedi clywed y gair 
pan oedd plant Williams y Shop yn yr Hospital. 

Wirth glywed y drws yn agor mi drodd y ddau ddyn, ond ’roedd 
mam wedi clywed sWn yn traed ni yn y flordd, a phan oedd cefne’r 

dynion ati mi wnaeth ymdumie ar Jac a fi—ac ryden ni’n nabod 
ymdumie mam. Ystyr y rhai neilltuol. hyn oedd am inni ofalu 
bod o’r un farn 4 hi beth bynnag oedd y pwnc dan sylw. Ac mi 
ddechreuodd gole ddwad ynghylch yr holi am ffér a thrwyn Jac. 
Rhaid fod mam wedi troi ymweliad y ddau ddyn yma yn 1 meddwl 
ers tro. Mi safodd Jac yn syth ar ganol y llawr fel sowldiwr, ac 
mi sefes inne fel Jac, a’r stiward yn yn llygadu ni. 

“‘ Wyddoch chi be John,” medde fo, “ chi gneud soldiyr campus.” 

“‘ Ffér wan, syr,”’ medde Jac, a’i fys wrth ei gap, gan edrych ar 
mam, a dene hithe’n dechre porthi’r gwasanaeth, fel y mae nhw yn 
y capel pan fyddan nhw dan deimlade. 

“* Does dim wrong ar cerdded chi, beth bynnag,” medde’r stiward. 

“‘Tonsls, syr,” medde Jac. Mae Jaca fi’n debyg i’n gilydd yn 
hyn,—rhyw un gair ar unweth fedrwn ni ddeyd wrth bobol fawr. 
Ryden ni’n siarad efo nhw bob amser fel potel jinjir biar. 

“Ta, siwr,” medde mam, “rydech chi’n gweld y’ch hun syr, 
rwan.”’ 

“‘ Ond,” medde’r stiward, “ nid efo trwyne nhw ymladd, wyddoch. 
Welwch chi, John,” medde fo, gan droi at Jac, ‘‘ Daru Belgium dim 
deffro rhwbeth ynoch chi? A cewch dillad crand a martshio ar 
ol y band, a hynny gwell na martshio ar ol catel a lloue.”’ 

Mi gochodd Jac at i glustie pan glywodd o sén am loue. Mi 
feddyliodd am Jane a’i chariad hi at Shon Ty Draw. 

“¢ Chaiff o moni hi dawn i byth o’r fan yma,” medde fo wrtho’i 
hun; ond ddeydodd o ddim gair wrth neb arall ar y pryd,—roedd 
mam ynilygaduo. Dene lle roedd y pedwar—y stiward yn meddwl 
am stad i fistar yn siwrichi, ac yn i galw hi yn Belgium, y siopwr 
yn meddwl am gwsmeriaeth yr un dyn, a galw hwnnw’n Belgium, 
a mam yn meddwl am Jac ac ynialw yn John, fel y gwna hi bob 
amser ar ryw adeg fel hyn, a Jac yn meddwl am Jane ac yn deyd 
dim byd. Chae’r ddau ddyn oedd yn canfisio ddim rhych na gwellt 
o neb yn y ty, beth bynnag, ac i ffwrdd 4nhw. Mianadlodd pawb 
yn rhydd, ac mi aeth Jac i’r Hafod. 

_ Nos trannoeth roedd y seiat, ac ynte wedi addo bod yno, ond 
ddaeth o ddim, a dene Ile roedd nhad a mam yn siarad, a phryderu, 


a siarad, ac yn methu dallt lle ’roedd 0. Chysges i ddim trwy’r 

nos, am fod mam yn methu, ac yn fy neffro i trwy ddeud wrth nhad 
i fod o’n i rhwystro 1 gysgu trwy chwrnu. Chlywes i rioed mo’r 
gwyn o’r blaen, ac y mae nhad wastad fel injian ddyrnu trwy’r 
nos, ac ’ryden ni wedi arfer cymaint efo fo, fel, os digwydd iddo 
fo beidis 4 chwrnu, fod pawb yn deffro, fel y mae pobol yn deffro 
pan stopiff y cloc. 

Ond bore drennydd ’roedd acw helynt, pwy ddaeth acw fig 
mistar Jac, i ofyn lle roedd 0,—i fod o wedi gadael y cae ar ganol 
chwalu tail, ac wedi diflannu. Wel, mi feddylies y base mam yn 
drysu, a naeth nhad ddim trwy fin nos, wedi dwad adre, ond rhythu 
ir tan, ac mi rythodd mor ofnadsen nes anghoito cadw dyledswydd 
y nosweth honno. Mi anghofies inne hefyd ddeud fy mhader, a 
rhag dangos hynny i neb mi deydes hi ar fy hyd yn fy ngwely,— 
ffordd reit gysurus o neud y gwaith ar nosweth oer fel honno. 
Synnwn i ddim na thriwn i’r peth eto mewn cyfyngder. Ac y mae’n 
rhaid nad ydi’r dull yma ddim yn un drwg, o achos mae o wedi 
gneud imi gofio adnod rwan—‘‘cymorth hawdd i gael mewn 
cyfyngder.” 

Diar annwyl, dene ddiwrnod oedd drennydd! Wnaeth mam 
ddim byd trwy’r dydd ond watshio’r drws, a phob sowldiwr 
fydde’n pasio, gan rythu arno fo’n ofnadwy, o achos roedd 
thywbeth yn deud wrthon ni lle ’roedd Jac. Rywbryd yn ystod y 
nos honno, wedi bod yn cysidro’n hir, mi oleuodd mam fatshen, 
ac mi neidiodd o’r: ariel: nsyth. ‘* Wyddoch chi be, Tomos, medde 
hi wrth nhad, “‘ mae’r hen flac bitls yma wedi dechre dwad i’r 
siambar, dacw ddwy ar y wal.” Cipio’r brwsh gwallt, ac yno 4 
hi, ond ’doedden nhw ddim yno. Pethe buan ar i traed ydi blac 
bitls, a does dim gwell na chefn brwsh gwallt ne slipren am noled 
iddyn nhw,—ond ’does ene neb yma’n gwisgo slipars. Mi gadwodd 
mam y gannwyll yn ole yn hir rhag ofn i chwaneg 0 flac bitls ddwad. 

Bore drannoeth dene lythyr oddiwrth Jac yn deud i fod o’n 
dwad yn ol ymhen deuddydd, i ddangos i hun fel sowldiwr,— 
sowldiwr o bopeth. *Doedd ene neb yn y llan, tan yn ddweddar, 
wedi bod yn sowldiwr, ers cyn c6, ond Wil y Saer, a ’doedd yr un 
gwaeth na fo’n cerdded y ddaear. Fel yr oedd pethe’n bod, pwy 
basiodd y pnawn hwnnw ond Wil, a golwg fel arfer arno fo. Wrth 

y bwrdd swper, y nosweth honno, dyma mam yn troi’n sydyn at 
nhad,—‘‘ Wyddoch chi be, Tomos,”’ medde hi, “‘ weles i rioed mo 
William Tomo sy Saer gynt, yn edrych mor barchus a heddyw, 
mae o wedi altro trwyddo.” Dene’r tro cynta yn i oes, mae’n 
debyg, i Wil gael ei alw’n William Tomos. Ond rywsut ’doedd y 
peth ddim yn edrych fel yn taro’n newydd i nhad y nosweth honno. 

O’r diwedd dyma ni at ddyledswydd, ac mi ddarllennodd nhad 
hanes Dafydd a Goliath. Wedi darllen trodd at mam,— Sarah,” 
medde fo, “ ydech chi’n cofio inni unweth feddwl galw Jac yn 
‘Dafydd’ ?—Tomi,” medde fo, gan droi ata i, “bedi maint y 
Chinamen ene dywed ?” 

“* Pam ?” medde fi. 

“* Y bobol ene mae rheinma’n ymladd a nhw,” medde fo. 

““Q! y Germans ydech chi’n feddwl,” medde fi. 

‘Ta, dene’r bobol,” medde ’nhad. 

“ Rhywbeth tebyg i bobol erill, gallswn feddwl,” medde fi. 

“‘ Dywed ti hynny,”’ medde nhad, ac ar i linie a fo, ac mi soniodd 
lawer am y ffon dafl a thalcen y cawr ar y weddihonno. Pechod 
oedd y cawr ganddo, wrth gwrs, ond mi ’roedd yn ddigon hawdd 
gweld be oedd i feddwl o. 

Drannoeth roedd mam yn paratoi at ddyfodiad fac, fel tase fo 
wedi bod i ffwrdd ddwy flynedd yn lle dau ddiwrnod. Wedi cael 
i dé mi dynnodd nhad lun ryw hen bregethwr o hen ffram, a rhoi 
Ilun Kitchener, oedd mewn almanac, yn i le, er mwyn rhoi croeso 
i Jac, a pharchu i deimlade mae’n debyg. Chlywsoch chi rotsiwn 
holi arno am y Germans a phopeth pan ddaeth o, fel tase fo wedi 
byw efo nhw ’rioed. ‘“‘ Welest ti Germans mewn gwirionedd Jac ?” 
medde fi ar ol inni fynd i’n gwel¥e. 

“ Welest ti Jane ?”” medde Jac, “ wyt ti’n meddwl y gwna i gin 
smartied sowldiwr a Shon Ty Draw ?” 

Cyfri bytyme Kitchener oedd y peth cynta ddaru mam wedi i 
Jac fynd i flwrdd i edrych faint mwy oedd ganddo na fo, ac mi 
ddeydodd wrth nhad y nosweth honno mai chwe botwm oedd gan 
Jac eisio i fynd yn offisar. | 

Mae misoedd er hynny bellach, ac mi ddaeth Jac adre’r mis 
dwaetha cyn mynd i’r trenshis, fel y mae nhw’n galw’r pethe 

hynny. Ac mi ddychrynnes i’r noswaith ola ’roedd o adre yn 
ofnadsen. 

’Roedd hi’n ganied ole leuad, a hwnnw’n twnnu’n syth ar fy’ 
ngwyneb, fel na fedrwn i ddim cysgu, ac mi cymeres ati i’w wylio’n 
symud yn ara nes mynd at wyneb Jac, ond roedd o’n cysgu’n rhy 
drwm iddo fo’i ddeffro fo. Toc dene sWn gwich ysgafn wrth ddrws 
yn siambar ni,—“ llygoden,”’ medde fi, ond dene’r drws yn agor 
yn ysgafn ac ara, a phwy ddaeth i mewn yn i chrys nos ond mam. 
Mi fu bron imi fferru wrth i gweld hi, ac mi es cyn stiffied fel na 
fedrwn i symud na bys na bawd. Ac roedd nhad yn chwrnu fel 
injian ddyrnu yn y siambar arall. Mi ddoth ar flaene’i thraed fel 
cath, ac mi safodd yn syth uwchben Jac, a rhoi i llaw ar i dalcen o, 
a minne’n edrych arni trwy gil fy llygad, a chwyrnu yrwan ac yn y 
man i roi ar ddallt iddi mod i’n ddigon saff. Mi arhosodd yno allan 
o bob hyd, ac mi ddaeth gole’r lleuad o’r diwedd arni hi. Welsoch 
chi rotsiwn olwg mor annaearol. ’Roedd i gwallt hii lawr fel gwallt 
geneth, a weles i rioed wallt mam i lawr o’r blaen, ac roedd o’n rhyw 
sgleinio’n wyn rywfodd fel cynffon y deryn gwydyr sydd yn y ty 
acw. *Roedd i gwyneb hi yn rhyw las a gwyn, ac yn bléts ar i 
gilydd fel y gwelsoch chi hén wraig, hén, hén, hén, neu groen afal 
wedi gwsno. Wedi rhynnu yn yr oerfel roedd hi mae’n siWr, a 
gole’r lleuad at hynny. Ac roedd i Ilygaid hi fel dau slecyn coch 
jyst a myd allan yn y grat, a’r tan ynddyn nhw’n Ilwyd, Ilwyd. 
Weles i ’rioed mo mam felly, ac mi feddylies unwaith mai 
breuddwydio ’roeddwn 1. Ymhen yr hwyr a’r rhawg dyma hi’n 
plygu i phen i ymyl gwyneb Jac, ond wrth wneud hynny aeth o 
oleu’r lleuad fel na welwn i ddim byd. Mi rodd i llaw ar i dalcen 
o wedyn, a flwrdd 4 hi yn i hol ar flaena i thraed, yn ddistaw bach 
wedi bod yno dros awr mae’n siWr. Ymhen tipyn ar ol iddi fynd 
i’w siambar nhw, mi clywn hi’n goleuo’i ganwyll. 

“‘ Helo !”? medde nhad, “ be sy ne ?” 

“Y blac bitls yma sy’n bricsiwn ar y wal,” medde mam, ond er 
iddi redeg ar eu hole nhw efo cefn y brwsh gwallt, laddodd hi’r un. 
Ac mi aeth i'w gwely yn i hdl. 

O’r diwedd mi aeth Jac i ffwrdd, ac y mae o yn y trenshis yrwan, 
a nhad a mam wedi cymryd at ddysgu geography yn arw. Mae 

nhw wedi taro ar gynllun llawer gwell i’w ddysgu o na’r un oedd gen 
i yn yr ysgol, o achos mae nhw’n i ddysgu heb wybod mai dyna 
ydio, fel cymryd pils mewn siwgwr. 

Geography ydi popeth acw yrwan, mae nhw amdano fo fel cath 
am lefrith, ac y mae enwe’r trefi rhyfedd ene y mae rheinma’n 
ymladd yno ar flaene’i bysedd nhw. 

Mae dau beth yn i blino nhw’n fawr. Dydi’r geography yma 
ddim yn help iddyn nhw wybod bedi’r ‘ ffrynt,’ a’r Ilall ydi mae 
nhw methu dallt bedi’r ‘ trenshis.’ Ar y dechre deud ’roeddwn nhw 
with bawb fod John wedi mynd i’r ffrynt, o achos roedden nhw’n 
thyw feddwl fod hwnnw’n dipyn o godiad iddo fo,—ffrynt Mr. 
Roberts, Bryn Hyfryd ydi’r lle smartia yn yr ardal. Ond am 
ryw reswm mae nhw wedi cymryd yn ddiweddar yn fwy at y gair 
“trenshis,’ ac wedi dechre cymryd duddordeb mewn llygod mawr. 
Nhw, medde nhad, ydi’r creaduriad calla mewn bod. Mi gafodd 
yr hen gath rél cweir y diwrnod o’r blaen am ladd un, ac wrth gwrs, 
roedd hi wedi i syfrdanu, o achos Ilefrith a gaiff hi fel rheol am ladd 
Ilygod mawr. Doedd hi ddim yn syndod o ran hynny i bod hi’n 
edrych yn hurt wedi’r cweir, o achos dydi hi ddim wedi clywed am 
ythyfel. John Jones yr Allt ddaru godi i barn nhw am lygod 
mawr,—‘ John Jones,” medde nhad wrtho fo un pnawn Sul wrth 
ddwad o’r odfa, ar ol bod am tua mis yn methu dallt y gair ‘ ffrynt,’ 
“bedech chin ei ddeud ydi’r ‘trenshis’ yma?” ‘“* Welsoch chi 
dylle llygod mawr rywdro Thomas Jones ?” medde John Jones. 
“Do, lawer gwaith,”” medde nhad. ‘“‘ Pethe run fath yn union a’r 
rheini,”” medde John Jones, “ ond 1 bod nhw’n fwy wrth gwrs yn 
ddigon i maint i ddynion, ac y mae’r bechgyn reit ddiogel ynddyn 
nhw felly mae’n hawdd gweled.” “ Debig iawn,” medde nhad dan 
grafu i ben, ac os na chrafodd ei ben, a deyd “‘ debig iawn,” ddwsin 
o weithie ar y ffordd adre, wnaeth o ddim unwaith. 

“ Wyddoch chi be, Sarah,” medde fo wrth y bwrdd té, “ ddaru 
mi rioed feddwl fod ene gymint mewn llygoden fawr. Mi fum i’n 
methu dallt yr hen ddyn hwnnw lawer gwaith, oedd yn diolch, 
ddiwrnod diolchgarwch ir Arglwydd, am lygod mawr, rhag 7’r 
ffarmwrs stocio i hyd nes medru codi crogbris amdano, ond diaist 
i, mae ene rywbeth mwy mewn llygod mawr nag a feddylies i.” 

Mewn sport y soniodd John Jones am lygod mawr wyddoch, er 
mwyn blino tipyn ar nhad. Hen lanc ydi o, ac roedd o’n cymharu 
Jac a’r bechgyn eraill ilygod mawr, ond cymharu’r llygod i’r bechgyn 
ddaru nhad. 

Mae’r blac bitls wedi cynhyddu’n fawr acw. Mae mam wedi bod 
yn neidio i fyny ganol nos bob nos, ac wedi goleuo’r gannwyll, yn 
gweld cannoedd ohonyn nhw hyd wal y siambar, ond er iddi neud 
igore ’dydi hi byth yn Iladd yr un, ac weithie mae hin cymryd 1 
redeg ar i hole liw dydd gole glan. Welodd nhad yr un eto, medde 
fo, ond mae’n rhaid fod golwg mam yn well na’i olwg o. Mae 
nhw’n deud mai peth da ydi gole am i cadw nhw draw, a byth ar 
ol i Jac fynd i ffwrdd, mae’r lamp yn ole yn i siambar nhw drwy’r 
nos. Er hynny deffro ganol nos yn meddwl amdanyn nhw, a 
chwilio a chwalu rhag ofn i bod nhw wedi herio’r lamp y mae hi. 
Rhyfedd hefyd i bod hi’7n meddwl amdanyn nhw yn i chwsg, o achos 
nid i henwe nhw ond enwe “ John” a “ Belgium” mae hin 1 weiddi 
yr adeg honno, nes deffro pawb. *Dydw i ddim wedi chlywed hi 
felly’n ddiweddar chwaith, 0 achos mae’ ichwsg hi wedi rhyw fynd. 
Yr wythnos dwaetha yr aetho hefyd; ’roedd hin cysgu’n iawn o’r 
blaen—yr unig beth oedd1i bod hi’n gweiddi “‘ Belgium ” a “ John ” 
yn i chwsg, ac yn deffro’n sydyn i redeg ar ol blac bitls, ond mi 
ddechreuodd golli i chysgu yr wythnos dwaetha,—y riwmatic, 
medde hi, sydd yn i thraed. : 

?Roedd rhywun yn deud y dylwn inne fod yn y fyddin yn ymladd 
dros fy ngwlad. Wel, dwy ar bymtheg oed ydwi. Wrth gwrs, 
mae Bob yr Halen Bras wedi mynd, a dydi ynte ddim ond dwy ar 
bymtheg. Deud ddaru o i fod o ddwy flynedd yn hyn, ond cyn y 
gwna i hynny, rhaid imi gael ymgom 4 Jac, i edrych sut le sydd yno. 
Mae’n ymddangos i fod o’n lle da am neud i chi feddwl am enethod 
—yn ilythyre imi mae’n hawdd gweld fod Jac yn meddwl mwy 
am Jane nag erioed. Mae hin edrych yn annwyl iawn, medde fo, 
yn un oi lythyre, trwy fwg yr aberth a’r bedydd tan. Rhyw 
eirie mawr ydi’r rhein y mae Jac wedi dechre 1 harfer ar ol mynd 
vr trenshis. Rhywbeth tebyg ddeydodd mam am Belgium hefyd, 
ond ddim yn yr un geirie. 


Llanrhaeadr Mochnant. E. TEGLA DAVIES. 

Ne un o ddyddiau cyntaf y flwyddyn hon cefais fy hun mewn 

atgof yn byw cryn lawer yng nghwmni hen gyfeillion y 
cyfarfum 4 hwy chwarter canrif yn ol yng nghylch Cymdeithas 
Cymrodorion Caerdydd ; a meddyliais nad anniddorol fyddai trem 
ar ral o'r personau a wnai 1 fyny’r cylch hyfryd hwnnw rr 
darllenydd Cymreig heddyw. Y mae llawer tro wedi bod ar fyd 
er y dyddiau hynny. Y mae’r Gymdeithas honno, fel llawer 
Cymdeithas arall, wedi newid cryn lawer er hynny. Ped ymwelwn 
heddyw 4 Chymrodorion Caerdydd ychydig ydyw nifer y rhai a 
gawn yng nghylch aelodaeth honno yn awr o’r rhai oedd yno gynt. 
Y mae amryw o’r hen gwmni wedi eu gwasgar ar hyd a lled y byd, 
ac y mae nifer mwy wedi myned at y mwyafrif mawr, ac wedi cael 
eu cartref y tuhwnti’rllen. Modd bynnag yr oedd y cyfnod hwnnaw 
yn gyfnod disglair yn hanes y Gymdeithas, ac y mae’r atgofion o’r 
dyddiau gynt yn felys ac yn hyfryd. 

Llywydd y Gymdeithas dros y cyfnod y cyfeirir ato oedd yr 
Uchgapten Evan Rowland Jones, un o’r Cymry mwyaf talentog a 
gwladgarol a adnabam erioed. Yr oedd ar y pryd yn Ilenwi cylch 
pwysig yng Nghaerdydd fel cynrychiolydd Llywodraeth yr Unol 
Daleithiau. Aethai ’r America yn fachgennyn o ganolbarth sir 
Aberteifi, ac yr oedd yno ar doriad allan y Rhyfel Cartrefol a chym- 
erth ei le yn ieuanc ym myddin yr arwr bydenwog Abraham Lincoln, 
ac yntau’n wron-addolwr iddo yn ystyr oreu’r gair. Dringodd 1 
fyny yn y Fyddin nes cael ei ddyrchafu’n Uch-gapten, ac enwogodd 
ei hun ynddi mewn llawer cyfeiriad. Wedi ir rhyfel fyned 
trosodd dyrchafwyd ef i fod yn gynrychiolydd y wlad fawr honno 
yn y wlad hon, gan ymsefydlu yn Newcastle on Tyne, lle y bu am 
lawer blwyddyn a lle yr enillodd iddo ei hunan barch mawrar gyfrif 
ei dalentau disglair a’1 gymeriad cryf. Tra fu yno esgynnodd yn 
uchel fel newyddiadurwr a Ienor Seisnig. Cyhoeddodd “‘ Bywyd a 

Llythyrau Joseph Cowen,” ac amryw gyfrolau eraill. Daeth 
hefyd yn sylfaenydd a golygydd y Shipping World, un o newydd- 
iaduron wythnosol masnachol pwysicaf y deyrnas. Yn yr olygiaeth 
honno y mae yn parhau hyd heddyw, ac y mae ei ysgrifau wythnosol 
ar gwrs y rhyfel presennol, ac yn arbennig ar berthynas yr America 
a’r rhyfel, ymysg y pethau gwerthfawrocaf a gyhoeddir yn y wasg 
Seisnig. Derbynier y sylw hwn megis rhwyng cromfachau. Son 
am fy hen gyfaill fel y deuthum yn bersonol i’w adnabod ydyw fy 
amcan yn awr. Daeth ef a’i briod i Gaerdydd ryw ddeng mlynedd 
ar hugain yn ol,a bu iddynt ymwasgu at ein cenedl yn ol y cnawd 
yn y dref, a hynny er mantais fawr i fywyd Cymreig Caerdydd 
yn ycyfnod hwnnw. Etholwyd ef yn Llywydd y Cymrodorion ar 
yrun pryd. Cefais innau’r fraint o’m cael fy hun yng nghylch y 
gymdeithas, a thrwy’r cysylltiadau hynny y cefais y fraint o ddyfod i 
gylch cyfeillgarwch ag un y teimlaf byth ei fod yn anrhydedd 
mawr. Ymdaflodd y Major—canys felly yr adwaenem ef—i fywyd 
cenedlaethol Caerdydd gyda sél ac eiddgarwch mawr. Daeth yn 
fuan yn aelod o Fwrdd Llywodraethol Coleg y Brifysgol, ac yn y 
cymeriad hwnnw gwnaeth waith ardderchog. Iddo ef yn bennafo 
bawb y perthyn y clod 0 gychwyn y mudiad o sefydlu ysgoloriaethau 
ynglyn a’r Brifysgol yng ngweithiau glo Morgannwg a Mynwy,— 
mudiad sydd wedi bod yn fendith anhraethol ’r cylch, ac yn help syl- 
weddol ilawer bachgen 0 l6wri ddringo grisiau addysg a dylanwad. 
Edrychid ar ein cyfaill fel un o’r dynion mwyaf medrus a ffyddlon 
ar Gyngor y Coleg am flynyddoedd. Yr oedd yn y Cyngor hwnnw 
yn bennaf fel cynrychiolydd y Cymrodorion, ac ni allasai fod yn 
aelod ar unrhyw Gyngor o’r fath ond fel cenedlaetholwr o’r iawn 
ryw. Diddorol iawn yw’r atgofion sydd gennyf am y cyfarfodydd 
cyhoeddus a gynhelid y pryd hynny yn ffafr sefydlu’r ysgolor- 
iaethau yn y Coleg mewn amryw o ardaloedd poblog y siroedd 
cylchynnol, a’r Major oedd yr arweinydd ynddynt oll. Cofiaf 
ef yn cael hwyl ryfeddol mewn aml fan; daeth yn fuan i gael ei 
adnabod fel un o’r siaradwyr cyhoeddus goreu yn y Deheudir. Pan 
ddaeth mewn blynyddoedd diweddarach yn aelod seneddol dros Fwr- 
deisdrefi Caerfyrddin, cafodd Cymru un o’r cynrychiolwyr mwyaf 
medrus a gonest fu ganddi yn y Senedd erioed. Colled fawr rr 

genedl oll oedd iddo neilltuo o fywyd seneddol. Da gennyf ei fod 
yn dal mor ieuanc ei ysbryd ac mor fyw ei athrylith, er bod 
lawer yn hy¥yn mewn dyddiau nag oedd yn y cyfnod y cyfeiriaf ato 
yn yr ysgrif hon. 

Aelod amlwg o’r Gymdeithas chwarter canrif yn ol oedd Mr. 
Alfred Thomas, sydd ers blynyddoedd bellach yn adnabyddus fel 
Arglwydd Pontypridd. Yr oedd ers blynyddoedd cyn hynny 
wedi arfer cymryd diddordeb ymarferol ym mywyd cyhoeddus Caer- 
dydd, ac wedi bod yn Faer y dref. Yr oedd ynawr yn aelod seneddol 
dros Ddwyreinbarth Morgannwg. Ymladdodd yr etholiad nid yn 
unig fel Rhyddfrydwr, ond fel Cymro, fel Cenedlaetholwr Cymreig, 
ac y mae wedi parhau yn gywir a ffyddlon i’w ddelfrydau cyntaf 
yn Nhy’r Cyffredin ac wedi hynny yn Nhy’r Arglwyddi. Bu ef 
am flynyddoedd yn Gadeirydd y Blaid Gymreig, ac yn y swydd 
honno yr oedd yn wastad yn ffyddlon i’r traddodiadau y dysgwyd 
ef ynddynt ar aelwyd Cymrodorion Caerdydd chwarter canrif yn ol. 

Nid oedd gan y gymdeithas y pryd hwnnw yr un aelod ffyddlonach 
a mwy deheuig yn ei waith na Mr. Beriah Gwynfe Evans. Daethai 
i Gaerdydd o dawelwch gwlad sir Gaerfyrddin, yn adnabyddus 
eisoes fel llenor Cymreig o radd uchel, ac fel cenedlaetholwr pybyr, 
fel ysgrifennydd ac un o sylfaenwyr Cymdeithas yr Iaith Gymraeg, 
cymdeithas, beth bynnag arall a ellir ei ddywedyd amdani, a greodd 
gyfnod newydd yn hanes addysg elfennol Cymru. Gwnaeth Beriah 
waith mawr yn y cyfnod hwnnw fel y golygydd Cymreig cyntaf ar 
staff y newyddiadur poblogaidd y South Wales Daily News. Ac 
ni wnaeth neb fwy nag ef er hyrwyddo gwaith y Cymrodorion. 
Ef roddodd yr enw “ Cwrdd Clebran ” gyntaf i gyfarfod nos Galan 
y Gymdeithas, ac os nad wyf yn camgymryd yn fawr ef oedd y 
cyntaf i roddi bod i’r gair “enwebu”’ am nomination, a hynny ar 
yr achlysur o etholiad blynyddol swyddogion y Gymdeithas. Y 
mae ef yn parhau yn un o arweinwyr cydnabyddedig y genedl 
Gymreig hyd heddyw, ac y mae iddo ei le arbennig ei hun yn yr 
arweiniaeth honno. 

GwWr i gyfrif arno mewn adfyd yn ogystal 4 hawddfyd, mewn 
ystorm yn ogystal ag mewn tywydd teg yn hanes y Gymdeithas 
o’r cychwyn yw y Parch. John Morgan Jones. Ni chafodd Cym- 

deithas Cymrodorion Caerdydd 0’i chychwyniad neb mwy ffyddlon 
nag ef, ac y mae bywyd goreu’r ddinas honno mewn llawer cyfeiriad, 
mewn crefydd a gwleidyddiaeth, mewn addysg a dinasyddiaeth, 
dan fwy o ddyled iddo ef nag y mae !.1 eto wedi ei amgyfired. Y 
mae ein hen gyfaill—cyfaill yr ieuanc yn arbennig—wedi gwneuthur 
gwaith arhosol mewn Ilawer cylch ym mywyd Cymru, a wna yr hen 
genedl yn ddyledus byth iddo. Bydded iddo brynhawnddydd 
tawel fel y mae yn ei gyflawn haeddu. 

Aelod amlwg o Gymrodorion Caerdydd, chwarter canrif yn ol, 
oedd y Prif-fardd Dyfed, y gWr sydd ers llawer blwyddyn bellach 
yn Ilenwi Cadair Archdderwydd Cymru gyda’r fath urddas ac an- 
thydedd. Nid llai amlwg fel aelodau o’r Gymdeithas oedd y 
Proffeswyr T. Powell, T. F. Roberts, Dr. Hartwell Jones, J. Martin 
Jones, Mr. Evan Owen (Llywydd Undeb Bedyddwyr Cymru am 
eleni), y Parch. T. T. Jones (yn awr o Flaenclydach), ac eraill y 
gallem eu henwi pe caniatai gofod. Rhaid prysuro i gyfeirie yn 
fyr at rai o’r hen gyfeillion sydd bellach wedi huno, y rhai y mae. 
eu coffa yn annwyl iawn a’r atgof ohonynt a’u cymdeithas hyfryd 
yn felvs odiaeth. 

Y cyntaf sydd yn dyfod i’m meddwl yw y diweddar Mr. Dan 
Isaac Davies,—un o’r dynion mwyaf llawn o drydaniaeth a brwd- 
frydedd Cymreig a adnabim erioed. GwWr genedigol o Aberdar 
cedd Mr. Davies, ac wedi treulio blynyddoedd rai yn ysgolfeistr 
yn Lioegr. Fel llawer Cymro 071i flaen bu dan yr argraff mai tynnu 
ei thraed 1 w gwely i farw yr oedd yr Iaith Gymraeg, ac mai mantais 
ddirfawr ym mhob ystyr vr genedl fyddai ei thrancedigaeth. 
Daeth yn un o arholwyr ysgolion Cymru, ac yn ystod ei brofiad 
yn y gwaith hwnnw daeth i oleuni gwell ar y cwestiwn,—daeth i 
gredu yn angerddol yn nyfodol yr iaith, ac yn y buddioldeb o7i 
defnyddio yn yr ysgolion beunyddiol, a daeth yr argyhoeddiad 
hwnnw iddo gyda grym cyflelyb i’r argyhoeddiad a gafodd Saul ar 
y ffordd i Damascus, ac o’r diwrnod hwnnw allan aeth i fyw a bod 
er dyrchafu cenedlaetholdeb Cymreig. Hynny oedd ei fwyd a’i 
ddiod, ni cheid ganddo ddim arall mewn cwmni na chyfarfod, ar y 
Ilwyfan nac yn y wasg. Meddai’r gallu nid yn unig o losgi ei hunan, 
ond i yrru pawb arall a ddeuai i gysylltiad ag ef yn oddaith. Ef 

mewn modd arbennig oedd tad y Deffroad Cymreig yng Nghaerdydd, 
a chafodd Cymdeithas Cymrodorion Caerdydd y bedydd tan Cym- 
reig fel yntau. Ond llosgodd y fegin yn gynnar, a diwrnod byth- 
gofiadwy yn hanes bywyd Cymreig Caerdydd oedd y diwrnod y 
gosodwyd ei weddillicn ef yn y bedd. Amheuwn a fu yn hanes 
y ddinas erioed angladd mwy gwir Gymreig na’r angladd hwnnw. 
Cynrychiolid cenedl gyfan yn ei hamrywiol agweddau ar lan et 
fedd. Codwyd colofn Gymraeg ar y bedd, a rhoddwyd arni y 
geiriau “Cymer Duw ymaith y gweithiwr, ond caria ymlaen ei 
waith.” Edrychai Dan Isaac Davies ar ei waith yn waith Duw, 
ac felly yn ddiau yr ydoedd, er nad mewn cylch a gyfrifir yn gyffredin 
yn grefyddol y dygai ef ei waith ymlaen. Mentrwn ddywedyd nad 
oedd yn llai gwir gysegredig oblegid hynny. Y mae ysbryd Dan 
Isaac Davies o hyd yn arwain ei genedl mewn popeth sydd oreu 
yn ei chenedlaetholdeb. 

Un arall o aelodau fiyddlonaf Cymdeithas Cymrodorion Caerdydd 
yn y cyfnod hwnnw oedd y Dr. Joseph Parry (Pencerdd America). 
Yr oedd ef ar y pryd yn Athro Cerddorol yng Ngoleg y Brifysgol, 
ac yn anterth ei nerth a’i nwyfiant. Cymerai ddiddordeb mawr yn 
y Gymdeithas, gofalai am ei hadran gerddorol gyda brwdfrydedd 
thyfeddol—ar gyfer ei chyfarfodydd hi y cyfansoddodd rai 0’1 
ganeuon mwyaf poblogaidd, megis “Cymru Fu, Cymru Sydd, a 
Chymru Fydd.” Cofiwn amdano yn cyfansoddi ei ‘‘ Arianwen”’ 
a chwaraewyd yn un o brif chwaraedai’r dref. Yr oedd y Dr. 
yn Gymreig yn ei holl anianawd, ac yn ei gwmniyr oedd yn un o’r 
rhai mwyaf syml a diragrith a adnabim erioed. Yr oedd yn fywyd 
y gymdeithas pryd bynnag y byddai yn bresennol, ac nid yn fynych 
y byddai ei le ef yn wag. 

Cyfaill arall sydd bellach wedi huno ers blynyddoedd, ac y cefais 
lawer o'1 gwmni yng nghylch Cymrodorion Caerdydd yn y dvddiau 
hynny, oedd y diweddar Mr. T. H. Thomas (Arlunydd Penygarn). 
Yr oedd Mr. Thomas yn fab i’r diweddar Ddr. Thomas, Prifathro 
Coleg y Bedyddwyr ym Mhont y PWl am lawer blwyddyn; ac yr 
oedd wedi etifeddu Ilawer 0 ddawn ac athrylith y gWr enwog hwnnw. 
Wedi ei eni a’i fagu yn rhanbarth Seisnig Sir Fynwy ni chafodd 
eriloed y fantais o siarad yr Iaith Gymraeg, ac ni ddaeth byth i 

allu ei siarad ond yn rhannol ac amherffaith iawn. Modd bynnag 
yr oedd mewn ysbryd a theimlad yn un o’r Cymry mwyaf eiddgar 
aselog. Cysegrodd ei fywydiarluniaeth, ac yr oedd ei gynyrchion 
yn fynych i’w cael yn y prif bapurau darluniadol, megis y Graphic 
ac eraill. Rhoddodd lawer 071 brofiad a’i wybodaeth yn y gelfyddyd 
honno i wasanaeth ei genedl. Cymerai ddiddordeb mawr yn yr 
Eisteddfod, yn arbennig yr adran gelfyddydol ohoni, a daeth i fod 
yn swyddog amlwg a brwdfrydig o’r Orsedd. Gweithiwr tawel, 
distaw ydoedd, yn Wr bonheddig bob modfedd ohono, ac am 
flynyddoedd lawer yr oedd yn un o’r cymeriadau mwyaf amlwg yn 
y byd Eisteddfodol. 

Un o brif gymeriadau’r Gymdeithas oedd yr hen gyfaill diddan 
Dafydd Morgannwg, awdur Yr Ysgol Farddol, a beirniad Eistedd- 
fodol nid anenwog yn ei ddydd. Dyn bychan, llawn gwefr, hawdd 
ei gynhyrfu, ond selog odiaeth dros bopeth Cymreig, ac un o’r 
cymeriadau mwyaf dymunol oedd Mr. D. W. Jones ar lawer cyfrif. 
Yr oedd yn Gymro Cymreig hollol—yn ddyn o gymeriad ardderchog, 
yn selog a ffyddlon gyda’r achos yn Pembroke Terrace; ond yr 
oedd yn un hawdd iawn ei gyffroi, a byddai rhai yn cymryd man- 
tais arno oblegid hynny i chwarae aml dric diniwed ag ef. Cof 
gennyf ei fod un noswaith i draddodi anherchiad ’r Gymdeithas, 
ac fod mynediad i mewn ir cyfarfod hwnnw trwy docynnau. 
Gofelid am y drws gan hen gyfaill i Ddafydd, ac un a wyddai’n 
dda am ei wendid. A phan ddaeth arwr y cyfarfod at y drws, 
meddai Ceidwad y Porth wrtho mewn goslef ddifrifol ac awdurdodol, 
“’Tocyn os gwelwch yn dda,” a chyda fod y gair 071 enau, dyna’r 
Bardd yn troi ar ei sawdl gan gychwyn tuag adref; bu cryn drafferth 
i’w gael yn ol, ond daeth, ac aeth trwy ei anherchiad fel pe na bai 
dim allan o le wedi digwydd,—yr hen gyfaill diddan ! 

Un arall o gymeriadau mwyaf diddorol y Gymdeithas yn y dyddiau 
hynny oedd yr hen gyfaill “ Cochfarf.’’ Yr oedd ef yn enedigol 
o Forgannwg—wedi ei ddwyn 1 fyny yn hen ardal enwog Llan- 
gynwyd, ardal Samuel Jones, Brynllywarch, a Wil Hopkin, ac 
wedi yfed yn helaeth o ysbryd Ilenyddol a barddonol y cylch. Ni 
chafodd ym more ei oes ond ychydig fanteision, ac ni ellir hawlio 
ei fod yn dalentog fel bardd, llenor, na siaradwr; ond yr oedd yr 

ysbryd Cymreig ynddo yn llawn, a phrofodd pa mor llwyddiannus 
fel cymeriad cyhoeddus y gall dyn fod os bydd yn ffyddlon i'r ddawn 
sydd ynddo. Saer coed wrth ei alwedigaeth oedd Cochfarf; ond 
yr oedd, yr adeg y cyfeirir ati, wedi gadael ei gelfyddyd ac wedi 
‘cychwyn masnach fel ceidwad ty cofi yn y dre. Mewn ystafell 
berthynol i’w dy ef y cynhelid cyfarfodydd Pwyllgor y Gymdeithas 
am flynyddoedd; ac nid oedd iddi ar hyd ei oes gefnogydd mwy 
eiddgar naChochfarf. Yr oedd ein cyfaill yn Eisteddfodwr pybyr, 
yn ddirwestwr selog, yn ddyn gwir grefyddol. Yr oedd yn llawn 
ysbryd cyhoeddus, a dringodd i safleoedd uchel fel dinesydd a 
Christion. Fel Rhyddfrydwr daeth yn un o’r cymeriadau 
mwyaf amlwg yn y dref, yn aelod o’r Cyngor Trefol, ac wedi 
hynny’n Faer y dref. Yr oedd yn ddyn o argyhoeddiadau 
cryfion, a gwnaeth lawer o waith da dros genedlaetholdeb Cymreig 
yn y dref—gwaith yr erys ei effeithiau am flynyddoedd lawer. 

Ymysg aelodau mwyaf amlwg a defnyddiol y Gymdeithas yn 
y cyfnod hwn ceid y Prifathro J. Viriamu Jones. Cymro talentog 
wedi ei fagu’n Sais oedd ein cyfaill, ond ni bu calon fwy Cymreig 
yn curo dan fynwes unrhyw Gymro na’r eiddo ef. Bydd ei enw 
ef byw yn hir yn hanes Cymru, yn arbennig mewn ystyr addysgol, 
nid yn unig fel Prifathro Cyntaf coleg Caerdydd, ond fel cynllunydd 
y Brifysgol 1 Gymru,—yr oedd ei ddiddordeb ym mhopeth Cymreig 
yn ddwfn ac angerddol. Mynychai gyfarfodydd y Gymdeithas yn 
ffyddlon, a byddai yn barod bob amser i gymryd ei ran yn y gwaith. 
Pryd bynnag y byddai buddiannau Cymru yn y cwestiwn, gallesid 
yn wastad gyfrif ar deyrngarwch a brwdfrydedd y Prifathro. 

Ni byddai unrhyw fraslun o hanes Cymrodorion Caerdydd yn 
gyflawn heb roddi Ile i eraill o’r rhai oedd yn aelodau yn y cyfnod 
hwn, megis Mr. Tom Roberts, Mr. Thomas Lovell, Mr. Thomas 
Thomas, Mr. David Beynon, Miss Maggie Jones, a Mrs. Milton, y 
rhai ni allaf ond yn unig eu henwi yn y gofod sydd yn awr at fy 
ngwasanaeth. Modd bynnag, yr oedd yn y cwmni ddau aelod arall 
sydd yn rhaid cyfeirio ychydig yn llawnach atynt, sef y Tad John 
Hayde, offeiriad Pabaidd, a Mr. Ivor James. Gwyddel cenedl- 
garol oedd yr Hybarch Dad Hayde. Treuliodd flynyddoedd lawer 
yng ghaerdydd, ac er yn gwasanaethu ei swydd yn Saesneg, 

dysgodd yr Iaith Gymraeg yn dda a chymerai ddiddordeb anghyffred- 
in yng ngwaith y Cymrodorion. Yr oedd yn ieithydd mawr, 
ac yn un o'r rhai mwyaf diddan a charedig. Ni byddai ef nemawr 
byth yn colli unrhyw gyfarfod perthynol i’r Gymdeithas, ac yr oedd 
yn wastad yn barod i gymryd rhan yn y gweithrediadau, ac yr 
oedd yn boblogaidd gyda phawb. Cymeriad a llawer iawn o ryw 
fath o wreiddiolder ynddo oedd yr hen gyfaill Mr. Ivor James. Ef 
oedd cofrestrydd cyntaf Coleg Caerdydd, ac wedi hynny ef a apwynt- 
iwyd 1 fod yn Gofrestrydd cyntaf Priiysgol Cymru. Cymerai 
ddiddordeb mawr mewn hanesiaeth Gymreig, ac yr oedd llaw fawr 
ganddo mewn sicrhau i Goleg Caerdydd y Llyfrgell Gymreig 
ardderchog sydd yno. Gwnaeth Mr. Gladstone gyfeiriad at ysgrif 
o’i eiddo yn ei araith yn Eisteddfod Gwrecsam flynyddoedd yn ol, 
ac edrychai’r hen gyfaill ar hynny fel y deyrnged uchaf i’w allu a’i 
awdurdod fel hanesydd Cymreig. Yn ei gwmni yr oedd yn un o'r 
thai mwyaf difyr, yn llawn naturioldeb, ac yn ddiniwed fel plentyn. 
Cymerai ddiddordeb ym mhopeth Cymreig, ac yr oedd yn gefnogydd 
selog i’r Cymrodorion yn y blynyddoedd hynny. Bu ar fwy nag 
un achlysur yn cymryd rhan amlwg yng ngweithrediadau’r Gym- 
deithas. 

Cynhelid cyfarfodydd rheolaidd y Gymdeithas bob nos Wener 
yn ystod misoedd y gaeaf, ac yn fynych anherchid y Gymdeithas 
gan wyr amlwg ym mywyd Cymru, yn addysgol, gwleidyddol, 
enyddol a chrefyddol. Nid anniddorol efallai fydd cyfeirio yn 
fyr at rai o’r personau amlwg yng Nghymru y clywyd eu Ilais ar 
lwyfan y Cymrodorionyn y dyddiau hynny. Nichaf aros yn hwy 
gyda’r “ doniau lleol,” fel y dywedir, er fod llawer o’r cyfryw 
ymysg mawrion ein cenedl yn y dyddiau hynny. Y noson fawr 
oedd y noson yr anherchid y cynulliad gan “ ddawn dieithr,” ac 
nid yn anaml y byddai hynny. Un o’r cyfryw ydoedd yr Hybarch 
Archddiacon John Griffiths, Castellnedd, ac yr oedd ef yn sicr yn 
un o siaradwyr Cymraeg mwyaf hyawdl ei oes. Un arall oedd y 
Barnwr Gwilym Williams, meistr mewn doniolwch iach a diwenwyn. 
Cofiaf am Sir Isambard Owen, Tom Ellis, A.S., David Lloyd George, 
Prif Weinidog Prydain Fawr heddyw, y Proff. John Edward Lloyd, 
y Proff. John Morris Jones, Golygydd Y Beirniad heddyw, y Prof. 

Henry Jones, y Parch. Elvet Lewis a Llew Llwyfo yn ymwelwyr an- 
rhydeddus 4’r Gy mdeithas 0 brydibryd yn y cyfnod hwnnw. Nid 
lai amlwg, yn eu ffordd eu hunain, ydoedd eraill, megis Watcyn 
Wyn, Eos Dar, a Charadog, Arweinydd y Cor Mawr fel yr adwaenid 
ef byth er yr adeg y bu yn arwain y Cér Cymreig yn Arddangosfa 
1852, yn y Crystal Palace. Ond y ddau achlysur sydd yn sefyll 
amlycaf yn fy nghof wrth edrych yn ol dros ysgwydd y chwarter 
canrif, ydyw ymweliad y Proff. Henry Jones a Llew Llwyfo. 
Siaradai y Proffeswr, Syr Henry Jones yn awr, ar ryw agwedd 
i Lenyddiaeth Gymreig nad wyf yn cofio’r manylion yn awr. Modd 
bynnag, yng ngwres ei anherchiad, gwnaeth ddau neu dri o sylwadau 
a barodd gryn gynnwrf yn y gwersyll, megis y sylw nad oedd Llenydd- 
iaeth Ddiwinyddol Cymru hyd hynny wedi cynyrchu dim byd 
gwreiddiol newydd, gyda’r eithriad o “ bamffledyn Dr. Lewis 
“mai wedi treulio eu nerth i ddyrnu 
gwellt yr oedd Diwinyddion Cymru.” Ni ddiangodd y sylwadau 
hyn heb feirniadaeth lem y noson honno, er i gyd yn yr ysbryd 
goreu. 

Noson i’w chofio yn hanes y Gymdeithas oedd yr un yr ymwelodd 
Llew Llwyfo 4 hi. Yr oedd y Llew druan bellach yn hynafgwr, 
ac wedi ei guro’n drwm gan ddrycinoedd bywyd. Nid oedd wedi 
bod yng Nghaerdydd ers llawer blwyddyn, ond hiraethid gan rai 
oi hen gyfeillion am ei weled a’i glywed drachefn. Gwahoddwyd 
ef i annerch ar destyn oi ddewisiad ei hun. Dewisodd yntau’r 
testyn “‘Telynorion a Thelynoriaeth Gymreig.”’ Trefnwyd i 
wneuthur y cyfarfod mor gyhoeddus ag oedd bosibl ; cafwyd gan y 
Barnwr Gwilym Williams ddyfod i lywyddu; sicrhawyd gwasan- 
aeth Eos Dar i ganu’r delyn; daeth cynulliad mwy Iluosog nag 
arfer; ond nid oedd y Llew yn ei iechyd y noson honno, ac aeth 
y ddarlith yn fethiant. Modd bynnag, cafwyd ganddo ychydig 
eiriau a dim ond ychydig, a threuliwyd gweddill y cyfarfod i ganu. 
Chwith oedd gweled y Llew cadarn wedi colli ei nerth. Os nad wyf 
yn camgymryd, hwn oedd ymweliad olaf y gWr talentog hwnnw 4 
Deheudir Cymru. 

Cyn terfynu hyn o atgofion da gennyf feddwl nad cynnal cyfar- 
fodydd yn unig oedd syniad Cymrodorion Caerdydd am ei chenhad- 


Edwards ar yr lawn,” ac 

aeth yn y cyfnod hwnnw. Iddi hi, yn anad unrhyw sefydliad arall, 
y thaid priodoli pob gronyn o’r ysbryd Cymreig a fu unwaith mor 
amlwg yn yr hen dref ar lan Taf. Yr ysbryd hwnnw a sicrhaodd 
i’r Iaith Gymraeg ei lle yn ysgolion elfennol y dref, ac a wnaeth 
gymaint i gadw’n fyw yr iaith ar lawer aelwyd yn y dref. Ym- 
ffrostia Caerdydd heddyw yn y ffaith fod ganddi y Llyfrgell 
Gymreig oreu yng Nghrymru ar wahan i’r Llyfrgell Genedlaethol, — 
os nad yw yn wir hyd yma yn rhagori ar honno mewn rhai pethau. 
Modd bynnag, cofiaf yn dda waith y Cymrodorion yn cychwyn y 
mudiad i gael Llyfrau Cymraeg i Lyfrgell y Dref a chofiaf ddarfod 
ir Gymdeithas ddanfon Cochfarf a Beriah i fod yn ysbiwyr er 
gweled beth oedd safle’r Gymraeg yn y Llyfrgell honno, ac iddynt, 
er eu gofid, gael allan nad oedd y cwbl oedd yno ond sypyn bychan 
y gallai Mr. Pallinger, y Llyfrgellydd ar y pryd, ei gludo i’w fwrdd 
thwng ei freichiau. Dydd y pethau bychain oedd y dwthwn hwnnw, 
—wedi hynny y torrodd y wawr. A yw Cymrodorion Caerdydd 
heddyw mor Gymreig ag oeddynt chwarter canrif yn ol? Ni 
cheisiaf ateb y cwestiwn; gadawaf i bawb o bobl dda’r ddinas a 
wndnt 4 mi yr anrhydedd o ddarllen yr atgofion amherffaith hyn, 
‘‘ymhelaethu arno yn eu meddyliau.” 


Lerpul. O. L. ROBERTS. 


*,* Oherwydd gorfod Ileihau’r rhifyn, bu raid cadw’n ol hyd y rhifyn nesaf 
Ohebiaeth, Nodiadau, etc.—Got. 

